Oštre reakcije nakon napada u skupštinskoj sali na KRIK i CRTA-u - European Western Balkans\nAutor EWB 20. 03. 2021. 22. 03. 2021.\nBEOGRAD – Predstavnici Evropske unije, stranih ambasada, međunarodnih i organizacija civilnog društva danima upozoravaju da je novinarima KRIK-a ugrožena bezbednost. Napadi su započeli u tabloidima bliskim vladajućoj većini, a nastavljeni su u Narodnoj skupštini, gde su se na meti poslanika vlasti, osim novinara KRIK-a, našli i predstavnici nevladine organizacije CRTA.\nŠef poslaničke grupe Srpske napredne stranke (SNS) Aleksandar Martinović sa skupštinske govornice optužio je redakciju KRIK-a za pranje novca, neplaćanje poreza, dodajući da to nije medij, već kriminalno udruženje.\nNevladinu organizaciju CRTA-u Martinović je označio kao umešanu u „pokušaj državnog udara i ubistva predsednika“, a potom optužio programskog direktora Rašu Nedeljkova i direktorku Vukosavu Crnjanski da voze skupe automobile i žive u luksuznim stanovima, pritom rekavši u kom naselju živi Crnjanski i koji automobil vozi.\nPredsedavajući u Skupštini nisu prekinuli, niti kaznili poslanika, a nisu reagovale ni druge državne institucije.\nPosle serije napada prorežimskih tabloida i poslanika vladajuće SNS na istraživački portal KRIK i nevladinu organizaciju CRTA, oglasio se predsednik Srbije Aleksandar Vučić koji je u intervjuu za RTS zamolio poslanike naprednjaka da ne napadaju medije koji im se ne dopadaju, jer je to važno za demokratiju.\nVučić je rekao da ni on nije oduševljen radom tih organizacija, ali da nema pravo da zato vodi hajku protiv njih.\nOvakva izjava predsednika Srbije usledila je tek nakon što su međunarodne organizacije i strane ambasade u Srbiji osudile napad.\n“Netačne izjave poslanika o CRTA-i i organizacijama civilnog društva izazivaju zabrinutost – organizacijama kao što je CRTA ne treba pretiti samo zato što zahtevaju odgovornost od svojih izabranih predstavnika”, oglasila se Američka ambasada na svom zvaničnom Tviter nalogu.\nŠef Delegacije EU u Srbiji Sem Fabrici, iako nije naveo od koga napadi dolaze, na svom Tviteru pružio je podršku nevladinom organiziji CRTA.\n“Razgovarao sam sa direktorkom CRTE Vukosavom Crnjanski kako bih iskazao splidarnost i podršku nakon nedavnog napada. Civilno društvo ima važnu ulogu u informisanju i očuvanju odgovornosti. Potrebno je izuzetno poštovanje”, napisao je Sem Fabrici.\nSnažna osuda napada iz EU\nKao što je to EWB ranije objavio, poslanici u Evropskom parlamentu podneli su nove amandmane na izveštaj o Srbiji, o kojima će se ovog puta glasati na plenarnoj sednici. Amandmani koje su podneli poslanici iz grupa socijaldemokrata, liberala i zelenih, između ostalog, kritikuju nedavne napade na portal KRIK i organizaciju CRTA.\n“(Evropski parlament) je zgrožen (appalled) nedavnim orkestriranim napadima nekoliko narodnih poslanika i provladinih tabloida protiv istraživačkih novinara i članova civilnog društva, uključujući nezavisnu medijsku mrežu KRIK i organizacije civilnog društva kao što su CRTA i Otvoreni parlament, koje se predstavljaju kao saradnici kriminalnih grupa i saučesnici u planiranju državnog udara, što je veliki prekršaj nedavno usvojenog Kodeksa ponašanja poslanika”, navodi se u ovom amandmanu\nPročitaj još: Novi amandmani na Bilčikov izveštaj: Snažna osuda napada na KRIK i CRTA-u\nI zajednički konsultativni komitet EU-Srbija izrazio je juče zabrinutost zbog napada na KRIK i Crtu, upozoravajući da bi oni mogli da nanesu štetu procesu pristupanja Evropskoj uniji, preneo je N1.\nKonsultativni komitet je deo Evropskog ekonomskog i socijalnog komiteta (EESK) koji je savetodavno telo Evropskog parlamenta i Evropske komisije.\nU saopštenju se izražava „najdublja zabrinutost zbog nedavnih pokušaja kriminalizacije građanskog društva, medija i političke opozicije u Srbiji“.\n„Događaji oko KRIK-a i Crte mogu da nanesu štetu procesu pristapanja Srbije pošto slabe osnovne principe demokratije, vladavine prava i slobode medija“, saopštili su predsednik Odelenja za spoljne odnose EESK Dimitris Dimitriadis I kopredsedavajući Konsultativnog komiteta Boško Savković i Aurel Laurentiu Plosceanu.\nOni su pozvali vlasti u Srbiji da zaštite nezavisne medije i organizacije civilnog društva, dodajući da oni moraju da budu u stanju da rade u slobodnom okruženju što je uslov svakog demokratskog društva.\nBCBP: Prekid saradnje sa Skupštinom Srbije zbog poziva na nasilje\nNevladin Beogradski centar za bezbednosnu politiku (BCBP) saopštio je 18. marta da obustavlja svaki vid komunikacije sa Skupštinom Srbije zbog, kako su naveli, brutalnih pretnji i poziva na linč predstavnika nevladinih organizacija i novinara koje su uputili pojedini narodni poslanici vladajuće Srpske napredne stranke Aleksandra Vučića.\nInicijativa CRTA-e “Otvoreni parlament” podnela je prijavu zbog kršenja skupštinskog Kodeksa ponašanja poslanika jer je Martinović, kako je ocenila, “na sednici koristio reči koje podstiču mržnju i nasilje”, prenosi Radio Slobodna Evropa (RSE)\nOrganizacije civilnog društva saopštile su 15. marta da zahtevaju reakciju predsednika Narodne skupštine Ivice Dačića i smenu poslanika vladajuće Srpske napredne stranke (SNS) Aleksandra Martinovića sa mesta predsednika Odbora za administrativno-budžetska i mandatno-imunitetska pitanja jer je otvoreno pozivao na fizičko nasilje sa parlamentarne govornice.\nU saopštenju organizacija okupljenih u Radnim grupama za Poglavlja 23 i 24 u pregovorima sa Evropskom unijom, izražava se podrška i solidarnost sa nevladinom organizacijom CRTA i drugim organizacijama i pojedincima koji su od strane poslanika Martinovića optuženi da učestvuju u “državnom udaru”.\nBeogradski centar za bezbednosnu politiku naveo je da je Skupština postala poligon za obračun sa svakim ko ukazuje na probleme u domenu evropskih integracija, stanja demokratije i vladavine prava, nacionalne bezbednosti i organizovanog kriminala.\n“Ova institucija je time degradirana na nivo organa vladajuće stranke čiji je cilj da ućutka pojedince i organizacije koji se više decenija bore za slobodnu i demokratsku Srbiju. Zbog stanja u kome se Narodna skupština Republike Srbije danas nalazi, nju više ne vidimo kao mogućeg partnera u ovom poslu”, saopštio je BCBP.\nAleksandar MartinovićAleksandar VučićCRTAEUKRIKNSRS


Radojičić razgovarao sa Kavazovićem: IZ i Grad Banja Luka nemaju spornih pitanja (foto) - BH Glas\nNaslovnica Vijesti BiH Radojičić razgovarao sa Kavazovićem: IZ i Grad Banja Luka nemaju spornih pitanja...\n“Složili smo se da su odnosi u Banjaluci, kada je u pitanju Grad i Islamska zajednica, vrlo dobri, u uzlaznoj putanji. Mi smo obnovili skoro sve džamije u ovom gradu, ostala je još Arnaudija, pokrenuta je medresa, nemamo teških i spornih pitanja i po pitanju imovine i nadamo se da će tako i ostati”, rekao je Kavazović.\n“Svi vjerski objekti su obnovljeni, zadnja je ostala Arnaudija koja je u procesu rekonstrukcije. Gradske vlasti su i pokrenule, a evo zajedno sa Republikom Turskom i Muftijstvom banjalučkim tu smo u postupku obnove sahat kule, koja je ovdje bila praktično kompleks sa Ferhat-pašinom džamijom. Nadam se da ćemo u taj posao ući vrlo vrzo jer to je dio istorijskog blaga grada Banjaluke. Razgovaramo i o nekim drugim objektima koji predstavljaju tradicionalnu arhitekturu na ovim našim prostorima da vidimo kako možemo zajednički da ih obnovimo”, kazao je Radojičić.\nPrethodni članakSAD: U 2019. oko milion domaćinstava istopolnih parova\nNaredni članakDanski muslimani trebaju zahvaliti danskim jevrejima što su im osigurali pravo na obrezivanje dječaka


Hronika 25. februar\nsubota, 21. decembar 2019. 08:08h\nsa Dana Slovenačkog filma u Pančevu J.V..\nSelektor festivala bio je naš poznati reditelj Dragomir Zupanc koji je u saradnji sa Slovenačkom kinotekom iz Ljubljane obezbedio premijerno prikazivanje filmova koji su ove godine bili na repertoaru filmskog festivala u Portorožu, a koji je održan sredinom septembra.\nOrganizatori ovog programa bili su Društvo Slovenaca “Sava” iz Beograda, Dom omladine Pančevo i Udruženje Slovenaca “Logarska dolina” iz Pančeva.\nLjubomir Radovanović urednik filmskog programa pančevačkog Doma omladine istakao je da su filmovi na ovogodišnjoj reviji bili veoma zanimljivi, da je selekcija filmova bila kvalitetna i da su se filmovi dopali probirljivoj pančevačkoj publici. Takođe je dodao da će tokom naredne godine biti prikazano još filmova iz Slovenije, da će se uspostaviti saradnja sa Slovenačkom kinotekom iz Ljubljane i da je planirano da se ova manifestacija tradicionalno ponovo održi krajem sledeće godine u dvorani “Apolo” pančevačkog Doma omladine, koja ispunjava sve uslove za održavanje ovakvog programa.\nDragomir Zupanc selektor festivala izjavio je da je veoma zadovoljan saradnjom sa pančevačkim Domom omladine i Udruženjem Slovenaca “Logarska dolina” sa kojim je ove godine po prvi put organizovana revija i u Kovinu. Zupanc je pohvalio odličnu organizaciju i sve saradnike koji su omogućili da slovenačke filmove vidi publika u Beogradu, Nišu, Novom Sadu, Pančevu, Vršcu, Smederevu i Kovinu.\nJosip Veber predsednik pančevačkog Udruženja Slovenaca “Logarska dolina” rekao je da ova manifestacija ima veliki kulturni značaj za Slovence u Pančevu i da će sledeće godine u njenoj organizaciji uzeti učešće i gosti iz Slovenije.


Svi koji budu prisustvovali CodeTalks događaju imaće priliku da poslušaju predavanja Milice Panzove (Senior Developer u Seavusu) i njenog kolege iz kompanije Seavus Miroslava Popovića (Senior Software Architect) koji će publici tokom dvočasovnog predavanja govoriti o alatima kao što su Visual Studio i Microsoft Orleans.\nO čemu će se tačno govoriti na predstojećem CodeTalks događaju?\nU predavanju pod nazivom “Produktivnost sa Microsoft Visual Studiom”, Miroslav će govoriti o svim mogućnostima ovog alata u cilju poboljšanja produktivnosti. Kako kaže, Visual Studio je odličan alat, ali je ponekad teško snaći se u mnoštvu funkcionalnosti koje pruža. Pored mogućnosti koje pruža, napraviće se i kraći pregled kroz neke ekstenzije koje korisniku takođe mogu koristiti.\nSa druge strane, Milica će publiku više upoznati sa Microsoft Orleans alatom i detaljima vezanim za Orleans Framework, uz osvrt na njegovu upotrebu u mnogim industrijama. Koncept predavanja je zamišljen da predstavi i objasni načela Orleansa koji ima za cilj da probudi kreativnost kod developera – kako bi mogli da uz nove ideje razvijaju i na kraju distribuiraju high-scale računarske aplikacije.\nKako bismo više saznali o samom programu i krajnjem cilju ovog događaja 13. novembra, porazgovarali smo sa Igorom Lazarevskim, koji radi kao Technology Line Manager u kompaniji Seavus. Kako kaže, ideja je da se u jednoj neformalnoj atmosferi kompanija predstavi prisutnima i upozna ih sa razvojem i implementacijom svojih rešenja i istraživanja:\nZa ovaj put smo spremili dve prezentacije, za koje mislimo da će biti zanimljive publici da čuje. Jedna tema se odnosi na tips and tricks, dakle savete, koji mogu da im doprinesu u svakodnevnoj produktivnosti, a druga tema namenjena je za distribuirane i visoko skalabilne aplikacije, na kojima je naša koleginica predavač zaista radila.\nOvaj CodeTalks događaj je namenjen svima koje imaju ambicije da rastu u svetu developmenta. Svi oni koji su fanatici na temu kodiranja, bilo to da su već iskusni ili sada ulaze u svet developmenta, imaće priliku da čuju nešto novo, nesto korisno, ali i da razmene ideje sa nama i među sobom.\n“Obično imamo bar jednu temu iz sektora za arhitekturu aplikacije kako bismo mogli da iskusnim arhitektama omogućimo da nam se takođe pridruže na događaju. Svakako, ljudi koji planiraju da posete naš događaj potrebno je da budu .NET razvojni inženjeri sa iskustvom, kako bismo njihovo znanje mogli da razvijemo i uključimo ih u diskusiju”, istakao je Igor.\nIgor Lazarevski, Milica Panzova i Miroslav Popović u razgovoru za Netokraciju otkrili su šta publika može očekivati na predstojećem CodeTalks događaju.\nNa pitanje kako se kompanija Seavus odlučila uopšte da organizuje ovakve besplatne radionice, Igor nam objašnjava:\nJedna od naših najjačih strana, a istovremeno i jedna od naših najvećih vrednosti, su ljudi koji rade kod nas. Mi želimo da kreiramo okruženje u Seavusu gde su ljudi zadovoljni i imaju svest o mogućnostima za napredovanje i lični i profesionalni razvoj, da se dokažu kao stručnjaci za određenu oblast programiranja. Mi kao kompanija imamo ambicije da izrastemo na tržištu u lidersku poziciju, a da bismo to postigli važno nam je da ljudi unutar svoje struke komuniciraju, razmenjuju ideje i percepcije.\nIsto tako, kroz program CodeTalks želimo da pokažemo zajednici developera u kojim sve oblastima, industrijama i zemljama poslujemo kao i da predstavimo svoje najbolje stručnjake, a njihovo znanje podelimo sa onima koji će to postati u budućnosti. Ko zna, neki od njih će možda jednog dana i sami držati predavanja, kao eksperti Seavus kompanije.\nSledeći plan – radionice programiranja\nGovoreći o planovima za naredni period kada je reč o organizovanju sličnih događaja, Igor napominje da sve zavisi od ljudi i njihovog interesovanja za pomenute developerske teme – dok će se iz kompanije potruditi da bar jednom godišnje organizuju ovakve događaje.\n“Naš cilj je da budemo prisutni u zajednici i da se trudimo da svaki sledeći događaj bude na višem nivou, kako bismo došli do što više ljudi koje zanima programiranje. Iz tih razloga smo spremni da u budućnosti organizujemo i dodatne radionice sa ciljm da se bliže upoznamo sa talentovanim programerima”, zaključio je na kraju Igor.\nRegistracije za događaju su i dalje otvorene, a svoje mesto možete obezbediti putem zvaničnog sajta CodeTalks događaja.\nHolandski Ximedes širi tim i najavljuje nove projekte na kojima će raditi kancelarija u Novom Sadu


Koronavirus Archives - Stranica 4 od 17 - Serbinfo.ch\nPrijava za ulazak u Švajcarsku od 8. februara\nOsobe koje imaju pravo da uđu iz Srbije u Švajcarsku moraju od 08.02.2021. godine da najave svoj dolazak popunjavanjem prijave za ulazak u Švajcarsku ali samo ako dolaze avionom, autobusom, vozom ili brodom.\nPutnici koji dolaze iz Srbije avionom, moraće od navedenog datuma da poseduju i negativan PCR-test.\nAko u Švajcarsku dolazite sopsvenim prevozom (automobil) nije potrebna prijava za ulazak.\nUkoliko nemate mogućnost da elektronskim putem popunite prijavu za ulazak u Švajcarsku, potrebno je da obavestite prevoznika (avion, autobus, voz ili brod), koji će vam dostaviti obrazac prijave na papiru. Nakon popunjavanja obrazca, potrebno ih je predati prevozniku pre ulaska u Švajcarsku.\nSve osobe koja su 10 dana pre dolaska u Švajcarsku boravila u zemljama ili regionima sa povećanim rizikom od infekcije korona virusom, svoj dolazak moraju unapred da najave popunjavanjem prijave za ulazak u Švajcarsku. Ova lica moraće da poseduju negativan PCR-test ne stariji od 72 sata pri ulasku u Švajcarsku i da nakon toga budu u desetodnevnom karantinu, koji će moći da se prekine negativnim PCR-testom tek sedmog dana od ulaska u Švajcarsku.\nSrbija se, trenutno, ne nalazi na listi zemalja ili regiona sa povećanim rizikom od infekcije korona virusom.\nTuristička putovanja srpskih državljana u Švajcarsku nisu moguća i neće biti moguća ni nakon 8. februara 2021. godine.\nNova pravila za ulazak u Švajcarsku koja će važiti od 8. februara 2021. – Serbinfo.ch\nSavezna vlada Švajcarske odlučila je da promeni pravila za ulazak u Švajcarsku. Od 8. februara 2021. godine biće na snazi čitava serija novih pravila koja će regulisati prelazak državne granice i ulazak u Švajcarsku u zavisnosti od zemlje iz koje se dolazi.\nNova pravila za ulazak u Švajcarsku koja će važiti od 8. februara 2021.\nIz zemalja ili regiona koje se graniče sa Švajcarskom\nNemačka, Francuska, Austrija i Italija, sa izuzetkom pojedinih regiona, trenutno ne smatraju državama visokog rizika. Iz tog razloga, primenjuju se pojednostavljena pravila u zavisnosti od načina na koji se dolazi do Švajcarske. Oni koji dolaze iz ovih država, iz regiona koji se ne smatraju rizičnim moraju da se prijave i dostave svoje kontakt podatke (elektronski ili na papiru) ako putuju vozom, autobusom, brodom ili avionom. Ukoliko dolaze sopstvenim vozilom nije potrebna prijava. Oni koji dolaze avionom, moraće uz prijavu dostaviti i negativan PCR test ne stariji od 72 sata.\nRegioni koji se graniče sa Švajcarskom smatraju se “regionima koji se graniče sa Švajcarskom i sa kojima postoji bliska ekonomska, socijalna i kulturna razmena”. Ovo predviđa da ne postoje posebne mere na granici za one koji dolaze iz ovih regiona. To znači da neće biti posebnih mera radnike koji dolaze da rade u Švajcarsku sa ovih teritorija ili druga lica koja ulaze u Švajcarsku kopnenim putem.\nMeđutim, oni koji su boravili u nekoj od država ili regionu sa visokim rizikom zaraze u prethodnih deset dana, moraće da prikažu negativni PCR test ne stariji od 72 sata i moraće da se prijave i ostave svoje podatke elektronski ili na papiru.\nIz drugih zemalja koje se ne smatraju rizičnim\nOni koji kopnom dolaze iz drugih zemalja koje se ne nalaze na listi rizičnih zemalja, dužni su da navedu svoje kontakt podatke ukoliko dolaze vozom, autobusom ili brodom. Ako osoba dolazi avionom, takođe mora da podnese negativan PCR test ne stariji od 72 sata. Ukoliko ne poseduju test, biće obavezni da se odmah dogovore sa nadležnim kantonalim organima i da brzi test ili PCR test urade u Švajcarskoj o svom trošku.\nIz zemlje koje se smatraju rizičnim\nSvako ko dolazi iz neke od zemalja koje se nalaze na listi Savezne kancelarije za javno zdravlje (BAG), ili je tamo boravio u proteklih 10 dana mora da navede svoje kontakt podatke i da prikaže negativan PCR test ne stariji od 72 sata. Ako nemaju, moraju uraditi test u Švajcaskoj u najkraćem roku (u dogovoru sa nadležnim kantonalnim organima) o svom trošku. Nakon toga u obavezi su da budu u karantinu 10 dana. Karantin se može prekinuti ranije (ne pre sedam dana) podnošenjem negativnog brzog ili PCR testa uz saglasnost kantonalnih vlasti. Oni koji budu oslobođeni karantina biće u obavezi da nose zaštitnu masku na otvorenom i na udaljenosti 1,5 metara u odnosu na druga lica.\nIz rizične zemlje, sa tranzitom kroz zemlju koja nije rizična\nOni koji dolaze iz neke od rizičnih zemalja, sa tranzitom kroz neku od zemalja koje se ne smatraju rizičnim, nisu izuzeti od obavezne mere karantina, prijave ili testiranja. Međutim kantonalne vlasti mogu uračunati dane provedene u nekoj od ne rizičnih zemalja, i smanjiti ukupan broj dana obaveznog karantina.\nObaveza prijave nakon ulaska u Švajcarsku važi za sve one koji dolaze avionom iz neke od rizičnih zemalja, ili bilo koje druge zemlje. Međutim, karantin i obavezni test mogu se izbeći u sledeđim situacijama:\nLica koja obavljaju “apsolutne neophodne” aktivnosti u zdravstvenom sektoru, javnoj bezbednosti, međunarodne institucije, diplomatske misije i druge međunarodne organizacije.\nVozači autobusa, voza ili kamiona.\nLica koja ulaze u Švajcarsku zbog važnij i hitnih profesionalnih razloga.\nPovratak u Švajcarsku iz rizične države ili regiona nakon hitnih ili važnih medicinskih ili profesionalnih razloga.\nSvako ko je u tranzitu boravaio manje od 24 sata u nekoj rizičnoj državi ili regionu.\nLica koja u Švajcarsku ulaze isključivo zbog tranizta kako bi putovali direktno u neku drugu zemlju.\nSvako ko se vrati u Švajcarsku nakon učešća na nekoj manifestaciji u zemlji koja se smatra rizičnom, a poštovao je određeni plan zaštite (na primer profesionalni sportisti ili međunarodne konferencije).\nKo može da prikaže da je već preležao koronavirus u poslednja tri meseca i smatra se izlečenim.\nOvi izuzeci ne važe za one koji imaju smptome koronavirusa.\nKršenja ovih pravila\nŠvacarska Savezna uprava carina ima mogućnosti da prijavi lica na obavezni test osobe koje poseduju negativni test i da naplati disciplinske kazne.\nTuristička putovanja u Švajcarsku\nZabrana turističkih putovanja iz trećih zemalja (u koje spada i Srbija) u ostaje do daljeg. Podsetićemo da ova zabrana nikad nije ni prestajala od samog početka pandemije koronavirusa i prve Uredbe Savezne vlade Švajcarske o međunarodnom sabraćaju u vreme pandemije i ako je Srbija više puta bila stavljana i skidana sa liste Savezne kancelarije za javno zdravlje (BAG).\nNapominjemo da zabrana tursitičkih putovanja važi i za one koji imaju takozvana “garantna pisma“.\nLica koja imaju poslovnih ili neodložnih obaveza u Švajcarskoj mogu se obratiti ambasadi Švajcarske u Beogradu koja obezbeđuje potvrde za ulazak u Švajcarsku. Potrebno je obratiti se putem mejla na belgrade.visa@eda.admin.ch i da u predmetu mejla napisati „Application for laissez-passer“.\nSavezna vlada Švajcarske želi da smanji period obaveznog karantina\nBern je predložio da se period obaveznog karantina smanji sa 10 na 7 dana u slučaju da je test na koronavirus negativan. Predlog je poslat kantonima na konsultacije.\nSamanjenje perioda obaveznog karantina odnosio bi se na osobe koje su bile u kontaktu sa osobom zaraženom koronavirusim ili u Švajcarsku dolaze iz neke od zemalja koje se nalaze na listi Savezne kancelarije za javno zdravlje (BAG).\nSavezna vlada predlaže tri mogućnosti za smanjnje karantina. Prva predviđa ukidanje karantina u slučaju negativnog testa nakon 7 dana. Drgua bi omogućila ukidanje karantina nakon negativnog testa prvog i sedmog dana, a treća varijatna zahtevala bi negatinvin test nakon pet dana od poslednjeg kontakta sa zaraženom osobom.\nU slučajevima karantina za putnike koji dolaze iz nekih od država sa liste, Savezna vlada predlaže sličnu strategiju. Prema nacrtu izmene Uredbe, osoba koja ulazi u Švajcarsku treba da prikaže negativni rezultat PCR testa. Sedmog dana može, o svom trošku uraditi PCR ili brzi test, koji bi ukoliko je negativan okončao karantin uz saglasnost kanonalnih vlasti. Oni koji uđu u Švajcarsku bez negativnog testa imaju 48 sati da kontaktiraju nadležni kanton ili u suprotnom rizikuju novčanu kaznu.\nPrepa predoženoj izmeni Uredbe, aviokompanije su odgovorne za proveru da li putnici imaju negativan PCR test pre ukrcavanja. Savezna vlada predlaže takođe da sva lica koja doleze iz rizičnih područja, budu obavezna da se registruju prilikom dolaska u Švajcarsku, bez obizra na to koja prevozna sredstva koriste.\nŠvajcarska ažurirala listu rizičnih zemalja – Srbija nije na listi\nŠvajcarska je danas objavila novu, ažuriranu listu rizičnih zemalja, za koje važi mera obaveznog karantina od 10 dana. Sa liste skinuta Srbija.\nSavezna kancelarija za javno zdravlje (BAG) objavila je danas novu ažuriranu listu na kojoj se od sutra 21. januara 2021. godine ne nalaze Srbija, Hrvatska, Danska, Jermenija i Luksemburg.\nNove države na listi za koje važi obavezna mera karantina od 1. februara 2021. godine su: Kipar, Estonija, Izrael, Letonija, Liban, Malta, Kneževina Monako, Portugal, Slovačka i Španija.\nTuristička putovanja srpskih državljana u Švajcarsku i dalje nisu moguća\nViše informacija možete dobiti na internet stranicama Savezne kancelarije za javno zdravlje (BAG) i Saveznog sekretarijata za migracije (SEM) u Bernu.\nNove mere prilikom ulaska u Srbiju\nRadi zaštite od unošenja zaraznih bolesti na teritoriju Republike Srbije, od 14. januara 2021. godine, licima koja dolaze u Republiku Srbiju iz svih država sveta, izuzev iz Republike Albanije, Bosne i Hercegovine, Republike Bugarske, Republike Severne Makedonije i Crne Gore, dozvoljen je ulazak u Republiku Srbiju samo ako poseduju negativan RT-PCR test na prisustvo virusa SARS-CoV-2, ne stariji od 48 časova, izdat od strane referentne laboratorije države iz koje dolaze, odnosno iz koje ulaze u Republiku Srbiju.\nUkoliko postoji kašnjenje prilikom ulaska u Republiku Srbiju, a koje se ne može pripisati krivici putnika već je posledica spoljnog događaja koji se nije mogao predvideti, izbeći ili otkloniti (kašnjenje/odlaganje leta, polaska autobusa, voza i sl.), onda test ne može biti stariji od 72 sata prilikom ulaska u Republiku Srbiju.\nDržavljanima Republike Srbije i stranim državljanima koji imaju odobren privremeni boravak ili stalno nastanjenje u Republici Srbiji koji dolaze iz svih država sveta, izuzev iz Republike Albanije, Bosne i Hercegovine, Republike Bugarske, Republike Severne Makedonije i Crne Gore, a ne poseduju negativan RT-PCR test na prisustvo virusa SARS-CoV-2, izdat od strane referentne laboratorije države iz koje dolaze, odnosno ulaze u Republiku Srbiju, odnosno licima koja dolaze iz SAD, negativan Antigen FIA Rapid test, ne stariji od 48 časova od datuma izdavanja rezultata, prilikom pasoške kontrole uručuje se pisano obaveštenje – zdravstveno upozorenje o obavezi pridržavanja mere karantina u kućnim uslovima u trajanju od 10 dana od dana prelaska državne granice i upozoravaju se na obavezu prijavljivanja nadležnoj COVID ambulanti ili teritorijalno nadležnom zavodu za javno zdravlje u roku od 24 časa od časa prelaska državne granice putem elektronske prijave na elektronsku adresu: www.e-zdravlje.gov.rs\nMera karantina u kućnim uslovima prestaje da važi ako lice kome je izrečena uradi RT-PCR test na prisustvo virusa SARS-CoV-2 u referentnoj laboratoriji u Republici Srbiji i dobije negativan rezultat.\nŠvajcarska produžava i pooštrava restriktivne mere — Do kraja februara zatvoreni restorani i prodavnice\nBarovi i restorani ostaju zatvoreni do kraja februara. Prodavnice koje ne prodaju osnovne namirnice se zatvaraju od 18. januara do kraja februara. Ograničenje okupljanja na javnom mestu ili kod kuće na 5 lica.\nSavezna vlada Švajcarske na današnjoj sednici odlučija je da pooštri restriktivne mere, produžujući zabranu rada restoranima i barovima do kraja februara, uz zatvaranje sportskih objekata, struktura za kulturna dešavanja i prodavnica koje ne prodaju osnovne potrepštine.\nObaveza nošenja maski proširuje se i na zatvorene prostorije u kojima borave više od dve osobe i kada postoji dovoljna udaljenost između njih.\nBroj novih infekcija nastavlja da raste i uprkos do sada uvedenim ograničenjima. Nije primećen jasan trend opadanja. U Švajcarskoj su takođe indetifikovane nove, veoma zarazne varijante virusa, koje rizikuju da se dodatno poveća broj novih slučajeva. Zaraznost novih varijanta virusa je od 50 do 70% veća od one kod “normalnog” virusa.\nŠvajcarska ažurirala spisak rizičnih zemalja za koje važi karantin\nŠvajcarska Kancelarija za javno zdravlje (BAG) ažurirala je danas listu rizičnih zemalja. Od 15. januara 2021. godine lica koja dolaze iz 19 država ili teritorija – sada uključujući i Holandiju, Češku i Dansku – moraju u desotodnevni karantin nakon ulaska u Švajcarsku.\nŠto se tiče zemalja sa kojima se graniči Švajcarska, postoje ograničenja za neke regione – Veneto u Italiji i Saksonija u Nemačkoj. Od sutra neće važiti mera karantina za one koji dolaze iz Francuske i Austrije.\nPored pomenutih zemalja i regiona mera karantina ostaje na snazi za Sloveniju, Hrvatsku, Srbiju i Crnu Goru. Severna Makedonija je skinuta sa liste, dok se na njoj ne nalazi Bosna i Hercegovina.\nPrikaz spiska na mapi sveta dostupan je na covid19.admin.ch\nZa ulazak u Srbiju od danas obavezan negativan PCR test ili kućna izolacija\nU Srbiji su od danas na snazi nove mere za ulazak u zemlju koje predviđaju obavezan PCR test za strane državljane. Državljani Srbije mogu da uđu u zemlju i bez ovog testa, ali uz obavezan desetodnevnu izolaciju, koji će moći da prekinu ukoliko se u međuvremenu testiraju i ako test bude negativan.\nMere su stupile na snagu noćas u ponoć, a u proteklih nekoliko dana na graničnim prelazima na u ulazu u Srbiju zabeležene su gužve i duge kolone automobila, prenose beogradski mediji.\nPreko prelaza Batrovci, na granici sa Hrvatskom, u protekla tri dana prošlo je oko 90.000 putnika, a bilo je otvoreno sedam ulaza za putnička vozila i jedan za autobuse.\nSlična situacija bila je i na granici sa Mađarskom, gde je kroz prelaz Horgoš za protekla tri dana prošlo oko 50.000 putnika.\nŠvajcarska izdala dozvolu za Fajzerovu vakcinu – prve vakcinacije već u decembru\n19. decembra 2020.\nŠvajcarska agencija za regulaciju lekova Swissmedic izdala je danas dozvolu za hitnu upotrebu vakcine koje su razvile kompanije Pfizer/BioNTech, nazivajući ga prvim odobrenjem na svetu koje je prošlo standardnu proceduru.\nSwissmedic je izdao dozvolu za hitnu upotrebu dva meseca po podnošenju prijave, u proceduri razmatranja priložene dokumentacije koja se ažurira i pregleda na redovnoj osnovi.\nPodaci koji su nam u ovom trenutku dostupni pokazuju visok stepen efikasnosti, bezbednosti i kvaliteta vakcine u svim starosnim grupama obuhvaćenim ispitivanjima, navode iz švajcarske agencije za regulaciju lekova.\nSwissmedic razmatra i prijave za dobijanje dozvole za hitnu upotrebu vakcina koje su razvile kompanije “Moderna” i “Astrazeneka”.\nPrve vakcinacije već krajem decembra\nDirektorka Savezne kancelarije za javno zdravlje (BAG) Anne Lévy, na današnjoj konferenciji za štampu izjavila je da prve količine vakcine dolaze u Švajcarsku narednih dana, tako da će prve osobe primiti vakcinu već krajem decembra.\nPrva količina od 100.000 vakcina stiže narednih dana i biće raspoređene po vojnim apotekama, a nakon toga prosleđene kantonima na osnovu broja stanovnika.\nTroškove vakcinacije snosiće država, a sama vakcinacija neće biti obavezna.\nŠvajcarska pojačava restriktivne mere\nEpidemiološka situacija u u Švajcarskoj je zabrinjavajuća. Broj infekcija je veoma visk i ponovo je počeo da raste. Bolnice i zdravstveni radnici su nedeljama pod pritiskom i sa predstojećim praznicima raste rizik od brzog porasta infekcija.\nNakon konsultacija sa kantonima, Savezna vlada je na sastanku 18. decembra odlučila da pojača restriktivne mere za suzbijanje širenja koronavirusa.\nOd utorka 22. decembra 2020. godine, zatvaraju se restorani, objekti za kulturu, razonodu i sport. Savezna vlada je takođe proširila upotrebu brizh testova kako bi moglo da se testira još više ljudi.\nCilj ovih mera je naglo i brzo smanjenje novih slučajeva zaraze koronavirusa, kak obi se osigurala zdravstvena zaštita i olakšao pritisak na bolničko osoblje.\nNove odredbe se odnose na period od 22. decembra do 22. januara 2021. godine.\nŠvajcarska osuđuje pretnje Ambasadi i rukovodstvu Srbije\nserbinfo.ch - 19. oktobra 2021.\n50 franaka za one koji dovedu prijatelja na vakcinaciju\nserbinfo.ch - 2. oktobra 2021.\nŠvajcarska legalizovala istopolne brakove\nserbinfo.ch - 27. septembra 2021.\nKako do švajcarskog covid sertifikata ukoliko ste vakcinisani u Srbiji ili nekoj drugoj...\nserbinfo.ch - 26. septembra 2021.\nSrbija na švajcarskoj listi rizičnih zemalja. Turistima dozvoljen ulaz samo ukoliko su vakcinisani\nserbinfo.ch - 24. septembra 2021.


Brnabić najavljuje zatvaranje škola sa jednim ili dva đaka - Zelena učionica\nDržava će morati da zatvori škole koje imaju po jednog ili dvoje učenika, najavila je ministarka državne uprave i lokalne samouprave Ana Brnabić na sastanku sa članovima Nemačko-srpske privredne komore u Beogradu.\nMinistarka Ana Brnabić je ocenila da su za Srbiju ključne reforme u prosveti, zadravstvu i oblasti socijalne zaštite. Ona je ukazala da će reforme u prosveti voditi i smanjenju broja nastavnika.\nKao jednu od novina u školstvu Brnabić je najavila uvođenje informacionih tehnologija kao obaveznog predmeta od petog razreda.\nMinistarka je istakla i da je u finalnoj fazi zakon o platama u javnom sektoru, uključujući zdravstvo, prosvetu i socijalne službe. Ona kaže da je obavljen prvi krug razgovora sa sindikatima i dodaje da “nažalost neće biti moguće postići saglasnost sa svima”.\n“Biće potrebno doneti političku odluku”, ocenila je Brnabić i ukazala da su mogući i protesti pojedinih sindikata uprkos pregovorima.\nPrema njenim rečima, u finalnoj fazi je i zakon o platama zaposlenih u lokalnoj samoupravi i ona očekuje da on bude donet ubrzo posle uspostavljanja nove vlade.\nBrnabić smatra i da je broj zaposlenih u javnoj administraciji u Srbiji dovoljno smanjen i da sada samo treba obezbediti da uštede koje su napravljene postanu trajne.


Žene na selu uglavnom bez stalnih primanja, kako do bespovratnih sredstava i sopstvenog posla - Izazov\nŽene na selu uglavnom bez stalnih primanja, kako do bespovratnih sredstava i sopstvenog posla\nRadio-televizija Srbije\t 6. septembra 2021. 05:52\n"Ko god od članica ima neki kanal za prodaju koristimo svi. Kad bi imali neki utabani put za plasman bolje bi nam bilo, ovako, snalazimo se. uglavnom ne ostane neprodate robe", objašnjava Malina Stanojević iz Udruženja žena "Sačuvajmo selo" iz Priboja.\n"Već nekoliko godina promovišemo uključivanje žena u lanac dobavljača i to je usmereno pre svega na velike kompanije", navodi Sanja Popović Pantić, predsednica Udruženja poslovnih žena Srbije.\n"Ovi uslovi konkursa unekoliko menjaju stereotipe, tako da kada znaju i njihovi partneri supružnici da će dobiti neku vrstu pomoći, prihvataju da se odreknu nekog dela vlasništva ili da imaju udeo u vlasništvu", navodi Popović Pantićeva.\n"Nije to samo pitanje finansijske komponente, to je pitanje i drugih olakšica kada je u pitanju selo. I infrastruktura, saobraćaj, dostupnost zdravstvenih usluga, pitanje pregleda, mladih majki i trudnica. U prioritetu Ministarstva za rad jeste podrška ženama na selu", navodi Stana Božović iz Ministarstva za rad, zapošljavanje, boračka i socijalna pitanja.\nVažna je i podrška društveno odgovornih kompanija. Jedna takva kompanija, kaže, ženama sa najboljim projektima, održivim poslovnim idejama i jasnom finansijskom analizom, do kraja septembra bespovratno će dati do 10.000, evra, a plaćaće im i doprinose u naredne dve godine.


MMF: Potrebno 50 mlrd $ pomoći za okončanje pandemije\nTanjug 21. maja 2021. 18:18\nLONDON – Međunarodni monetarni fond traži da se potroši dodatnih 50 milijardi dolara kako bi se obezbedilo ubrzanje kampanje vakcinsnja protiv korona virusa, ističući da na kraju taj trošak može da generiše povrat globalnoj ekonomiji od 9,0 biliona dolara.\nMMF je apelovao danas da se najmanje 40 posto svetske populacije vakciniše do kraja ove godine, a najmanje 60 procenata do juna 2022, prenosi CNBC.\nDo sada je samo oko 9,5 odsto svetskog stanovništva primilo najmanje jednu dozu vakcine, prema statistici naučnog onlajn časopisa „Naš svet u podacima“ (Our World in Data), stacioniranom na Univerzitetu Oksford.\n„Nijedna zemlja ne može se vratiti u normalu dok sve zemlje ne uspeju da poraze pandemiju“, navodi se u novom izveštaju MMF-a pod nazivom „Predlog za okončanje pandemije Covid-19“.\nDa bi se to postiglo, Fond smatra da treba uložiti globalne napore da se izdvoji još 50 milijardi dolara za jačanje globalnog programa vakcinacije. Ova dodatna sredstva koristila bi se za to da se pokrivenosti Kovaks vakcinom poveća na 30 posto sveta, zatim za nabavku dodatnih testova i za proširenje kapaciteta za proizvodnju vakcina.\nŠto se tiče načina na koji bi se ta sredstva prikupila, MMF kaže da bi najmanje 35 milijardi dolara moglo da se obezbedi od javnih, privatnih i multilateralnih donatora, a ostatak od vlada, koje potencijalno mogu da budu podržane od multilateralnih agencija.\nU izveštaju se navodi da već postoji najmanje 15 milijardi dolara na raspolaganju iz kovid-19 programa finansiranja koje su kreirale razvojne banke, poput Svetske banke i Azijske banke za razvoj.\n„MMF takođe može da igra ulogu u pomaganju zemljama da podmire svoje potrebe za finansiranjem, podržavajući napore samih zemalja da stvore fiskalni prostor i potencijalno dejstvujući kao treća finansijska linija u krajnjoj nuždi“, dodaje se dalje.\nOvaj međunarodni kreditor sa sedištem u Vašingtonu saopštio je u aprilu da se očekuje da će globalna ekonomija ove godine porasti za 6,0 posto, a 2022. godine za 4,4 procenta. Međutim, otkako je izbila pandemija, MMF upozorava na nejednake posledice zdravstvene krize i iz nje proistekle ekonomske krize.\n„Socijalni i ekonomski troškovi pandemije nastavljaju da rastu, a čini se da se razlike u oporavku između bogatih i siromašnih zemalja pogoršavaju“, konstatuje MMF u svom predlogu.\nPredlog Fonda lansiran je povodom današnjeg virtuelnog skupa lidera 20 najvećih svetskih ekonomija na kojem će razgovarati o modalitettima saradnje u borbi protiv pandemije.


Mališani sadnjom uče o zdravom odnosu prema životnoj sredini /VIDEO/ - NTV Arena\nMališani sadnjom uče o zdravom odnosu prema životnoj sredini /VIDEO/\nU dvorištu bijeljinskog Dječijeg vrtića “Čika Jova Zmaj” na Ledincima danas je posađeno 13 sadnica mladog drveća, u okviru kampanje “Zelena Bijeljina”.\nŠef gradskog Odsjeka za lokalni ekonomski razvoj i evropske integracije Ankica Todorović podsjetila je da je grad pokrenuo projekat “Zelena Bijeljina”.\n“U okviru kampanje `Zeleni novembar` posadili smo ukupno 850 sadnica na području Bijeljine – kod deponije `Eko-dep`, četiri osnovne škole u gradu, dvije područne škole i kod vrtića”, rekla je Todorovićeva novinarima.\nTodorovićeva je navela da je cilj kampanje učenje djece o tome koliko je važno štititi životnu sredinu, a realizuje se pod sloganom “Rastimo zajedno”.\n“Djeca imaju svoje sadnice koje će redovno zalivati i rasti sa njima”, istakla je ona.\nDirektor Vrtića “Čika Jova Zmaj” u Bijeljini Slaviša Vujanović zahvalio je Gradskoj upravi za današnju aktivnost, čiji je cilj uljepšavanje dvorišta ove javne ustanove.\n“Imaćemo ljepše dvorište, ali i hladovinu tokom ljetnih dana. Najbitnije od svega je što kod djece razvijamo zdrav odnos prema životnoj sredini”, istakao je Vujanović.\nGradonačelnik Bijeljine Ljubiša Petrović rekao je da se na ovaj način mališanima od najranijeg doba usađuje svijest o tome koliko je važno saditi drveće.\nPetrović je naveo da je opredjeljenje grada da u jesen, kada su povoljni agrometeorološki uslovi, bude posađen što veći broj sadnica, budući da svaka sadnica predstavlja pluća grada i Republike Srpske.\nOn je ukazao da je stepen zagađenja vazduha u Bijeljini visok, te je cilj boriti se sa tim problemom, a jedna od mjera je i da se ugalj zamjenjuje energentima koji oslobađaju manje štetnih gasova.\nTags: bijeljina, ekologija, sadnice, vrtic\nDanas umjereno oblačno uz sunčane periode


Linta: Austrija zabranjuje ustaške simbole, a Hvratska? – BiGportal.ba\nOn je u saopštenju dostavljenom medijima naveo da je pozitivno što su za korišćenje takvih simbola predviđene novčane kazne od 4.000 evra ili zatvor do godine dana.\nNažalost, konstatuje Linta, u Hrvatskoj nema spremnosti da se donesu zakonske odredbe koje bi uvele kaznu zatvora za promovisanje i upotrebu nacističkih, fašističkih i ustaških simbola, a posebno ustaškog pozdrava “Za dom spremni”.\nLinta to vidi kao jasan znak da se u Hrvatskoj nesmetano realizuje projekat rehabilitacije ustaštva i zločinačke NDH, širenje govora mržnje i podsticanja na nasilje prema Srbima i svemu što je srpsko. U saopštenju Linta navodi da je “tragično što Evropska unija i dalje ćuti na slobodno korišćenje ustaških simbola u Hrvatskoj, negiranje ili umanjivanje zločina genocida i pretvaranje ustaških zločinaca u borce za slobodu i mučenike”.


Podvale pod teorijom podvale - Glas Srpske\nPodvale pod teorijom podvale\nMilan Tegeltija 28.10.2019 08:10\nUdruženje nezavisnih intelektualaca Krug 99 iz Sarajeva izdalo je 22.10.2019. saopštenje pod naslovom "Opasne podvale o naciji" kao reakciju (osporavanje) na moj autorski tekst\n"Agresivna pseudograđanizacija je negiranje građanskih prava", objavljen u dnevnom listu "Glas Srpske" 12.10.2019. godine.\nOvaj tekst Udruženja Krug 99 do te mjere predstavlja naučnu podvalu, da nužno zahtijeva da na njega odgovorim. Ako u tekstu zanemarimo personalna etiketiranja i politički naboj, te ga posmatramo isključivo sa stanovišta njegove osnovne teze i njene argumentacije, dolazimo do nauci neprihvatljive isključivosti, zasnovane na "uslovno govoreći" samo jednoj strani medalje.\nOsnovna teza koja se može iščitati kroz ovo osporavanje moga teksta Kruga 99 je tvrdnja da država pa time i državljanstvo građanima te države daje naciju, koju oni bez države nemaju. (...a šta ćemo sa Kurdima, Palestincima i inim narodima bez države ..?) Ovakva teza, u ovom osporavanju, nije istorijski, pravno niti sociološki održiva.\nNaime, autori ovog teksta, valjda računajući na populistički naboj i nedovoljno znanje onih kojima je tekst u stvari upućen, podvaljuju pod opštim pojmom nacije isključivo ono što se u političkoj i pravnoj teoriji naziva "politička nacija", svjesno ignorišući ono što se u političkoj i pravnoj teoriji naziva pojmom "etnička nacija", koja je sasvim sigurno, zašto to ne reći, starija od političke nacije.\nEtnička nacija je izvor narodnog kolektiviteta. Ona počiva na porijeklu, tradiciji, jeziku, kulturi i svemu onom što jedan narod razlikuje od drugog i time ga čini prepoznatljivim i jedinstvenim u odnosu na druge narode.\nU političkoj i pravnoj teoriji pojam nacija nije jednoznačan i definiše se na oba ova načina, zavisno od, ne samo političko-pravnog nego čak i jezičkog tumačenja pojma nacija na određenom geografskom području. Za geografsko područje istočne Evrope na kojem leži Bosna i Hercegovina, pojam nacije se tumači u smislu "etničke nacije" za razliku od područja npr. Sjeverne Amerike u kojem se pojam nacije tumači kao pojam "političke nacije".\nKako se BiH ne može prostorno i geografski istrgnuti iz područja kome geografski pripada, tako se ni jezička značenja i tumačenja pojma nacija ne mogu istrgnuti iz konteksta područja kojem pripada.\nMeđutim, šta je to specifično za BiH kada je pojam nacije u pitanju?!\nShodno Ustavu BiH koji je konsezualnog karaktera i kao takav dio Dejtonskog mirovnog sporazuma, pojam nacije je eksplicite ustavno definisan i to u smislu "etničkih nacija" (Srbi, Hrvati, Bošnjaci i ostali). Ustav BiH, naprotiv, ne prepoznaje pojam političke nacije "bosanske nacije" tretirajući je eventualno pod pojmom "ostali".\nPrema tome, definisanje pojma nacije u Bosni i Hercegovini nije prepušteno pravnim i političkim teorijama, nego je to pitanje eksplicite definisano Ustavom BiH.\nNacije se shodno Ustavu BiH definišu na bazi etničkih a ne političkih nacija i na osnovu takvog definisanja etničkih nacija uspostavlja njihovu konstitutivnost (gradivno tkivo) u temelje Bosne i Hercegovine.\nDeetniziranje nacije i delegitimisanje konstitutivnosti naroda u BiH, kako je to urađeno u ovom tekstu Udruženja Krug 99, udarac je na sam temelj dejtonske Bosne i Hercegovine ugrađen u njen Ustav.\nOsporavanje je to prava građana BiH na nacionalni identitet, onako kako ga oni sami doživljavaju, a koje pravo im je zagarantovano Ustavom BiH.\nNacionalni identitet se ne može dekretom oktroisati, kako to sugeriše ovakav jedan tekst. Nacionalni identitet ima i svoju istorijsku i ličnu dimenziju, koja počiva na porijeklu i osjećaju pripadanja određenom kolektivitetu.\nSvako nametanje u tom kontekstu predstavlja vrlo opasnu tendenciju i nužno rađa otpor, koji ne može imati dobru perspektivu.\nTeza u tom tekstu koja je takođe vrlo interesantna i, najblaže rečeno sporna, je da je država BiH starija od svojih naroda i da je zbog toga ona nosilac suvereniteta samostalno i nezavisno od svojih naroda koji čine njeno stanovništvo i njihove državotvorne volje.\nPrema ovom mišljenju država postoji kao nekakav poseban nadnarodni entitet, veća je od naroda koji joj daju državnost i egzistira samostalno i nezavisno od volje naroda koji čine njeno stanovništvo.\nDržavu kao pojam nesporno čine tri elementa, teritorija, stanovništvo i efektivna vlast. Prema tome, ovakva teza je u stvari skraćivanje državnih atributa i svođenje pojma države isključivo na jedan atribut državnosti, na teritoriju, što je apsolutno neodrživo i neispravno poimanje države, jer osnovni smisao demokratske države je da ona egzistira zarad i u korist svoga stanovništva (naroda), a ne stanovništvo (narod) zbog države.\nSa druge strane, u ovakvoj tezi se može nazreti i osporavanje etničkog porijekla konstitutivnih naroda u BiH, što je jednako opasno sa stanovišta poštovanja identitetskih prava građana u BiH.\nNa kraju moram istaći da ovakva teza o građanskoj državi sa ovakvom argumentacijom, u stvari jednako delegitimiše konstitutivnost naroda u BiH (etničku složenost), kao i strukturalnu složenost BiH (enitetsko ustrojstvo BiH) .\nOvakva teza se zbog toga u svojoj biti može posmatrati kao poziv na ustavnu rekonstrukciju BiH, kako u njenom etničkom tako i u strukturalnom smislu i to njenim svođenjem na centralizovanu i monolitnu državu. Prema tome ovakav poziv na pseudograđanizaciju BiH u stvari predstavlja samo sredstvo ka ostvarenju takvoj jednog političkog cilja.\nI kako sam to već rekao, ovakva teza predstavlja intelektualističku agresiju na pravo građana BiH na nacionalni identitet zagarantovan Ustavom BiH inkorporiran u formi konstitutivnosti u temelje BiH kao strukturalno i etnički složene države.\nMilan Tegeltija, predsjednik Visokog sudskog i tužilačkog savjeta BiH, predsjednik Visokog sudskog i tužilačkog savjeta BiH


29-07-2018 14:15 Srbija Društvo\nPoplavljeni voćnjak (Foto: Jutjub)\nPoljoprivredni proizvođači kažu da ni prethodnih godina nisu dobro prošli sa uzgojem voća, ali da je ova godina bila izrazito loša i da u svoje zasade ulaze samo da bi lečili obolela stabla voća. Većina njih ima kredite i sada nemaju od čega da plate ratu, a jedan od njih je i Vladimir Pantelić iz sela Blaznava koji pod voćem ima 17 hektara, a kako kaže, ove godine zbog lošeg vremena od tri hektara nektarine nije imao nikakvu dobit.\n"Sve je istrulilo. Samo smo čistili stabla od trulih plodova i izbacivali iz njive. Višnju sam dao po 25 dinara i od toga platio radnike, a veći deo je propao. Šljive imam sortu Stenlej i nadam se da ću tu bar nešto uspeti da iskoristim. Jedino mi je jabuka za sada sačuvana koliko toliko jer je pokrivena protivgradnom mrežom", rekao je on.\n"Dugujem banci oko četiri miliona dinara i nadam se da će nam odložiti vraćanje duga na godinu dana", rekao je Pantelić.\n"Bilo je loših godina, ali nas već nekoliko godina prati loše vreme, a ove godine nema šta nas nije snašlo. Ni sam ne znam šta da radim više. Sav rod je propao, a ovo što je ostalo je bolesno i sada samo kupujem preparate da sačuvam stabla kako bi sledeće godine imalo nešto", rekao je on.\n"Šljiva će završiti u rakiji, a vinova loza je uništena totalno. I ja imam dug prema banci i ne znam od čega da vraćam jer nemam šta da prodam da bih sakupio novac. Nadam se da će nam banke izaći u susret i razumeti naše probleme jer ipak smo dugogodišnji klijenti i treba nam pomoć", rekao je Kremanac.\nPredsednik Skupštine opštine Topola Dragan Jovanović je rekao da je opština već preduzela prve korake kako bi se poljoprivrednicima pomoglo.\n"Čekao sam da ministarstvo izađe sa uredbom vezano za poljoprivredne kredite, ali se to nažalost nije desilo. Svaki dan smo pod pritiskom ljudi da nesto učinimo i pomognemo im jer ne mogu da servisiraju kredite. Svi ljudi sa ugroženih područja su u istom problemu jer su podigli kredite u poslovnim bankama da bi finasirali proizvodnju, a pošto su im grad i oluja sve ili delimično uništili, sada nemaju način da te kredite vrate", naveo je Jovanović.\nKako je istakao, opština Topola je uspela da u razgovoru sa bankama postigne dogovor da se gazdinstva koja imaju kredite veće od 1.500 evra, a imaju zapisnike o šteti na svom gazdinstvu, mogu obratiti banci i dobiti reprogram kredita na dodatnih 12 meseci.\nOve srpske kuće koštaju 1.000 evra a niko neće da ih kupi, više OVDE.


Pitanja su najčešće bila vezana za ostavinske postupke i nedoumice oko prometa nepokretnosti.\nBeležnici su odgovarali na pitanja putem "Viber" aplikacije i na tri linije uspeli su da se odazovu na oko 150 poziva.\n- Prezadovoljni smo odzivom građana, neke nedoumice smo sigurno otklonili - rekao je predsednik JBK Srbislav Cvejić. - Sigurno nismo uspeli da se javimo svima koji su nas zvali, ali ćemo svakako ovakve akcije organizovati i ubuduće.\nMnoga pitanja odnosila su se na postupak legalizacije, a što se tiče ostavinskih postupaka, građani su se interesovali kako se daju nasledničke izjave, kako da sastave testament, kako se pokreće ostavinski postupak. Interesovalo ih je i da li mogu da prodaju neuknjiženu nekretninu, kao i šta dobijaju kupci, a šta prodavci kada overe ugovor kod notara.\n- Neophodno je da građani znaju svoja prava i šta dobijaju time što je njihov ugovor o prometu nepokretnosti overio beležnik. Za razliku od overa koje je u prethodnom periodu vršio sud, sada on proverava sve pravne pretpostavke o nepokretnosti i svojim potpisom garantuje sigurnost tog pravnog posla - istakao je Cvejić.\nJavnobeležnička komora Srbije potrudiće se da u narednim danima odgovori i na pitanja koja su stigla u formi poruka, kao i na pozive na koje nije stigla tokom tri sata akcije. Onlajn savetovanje za građane organizovano je povodom Evropskog dana pravde, na poziv Ministarstva pravde. Beležnici Srbije na ovaj način su se pridružili akciji "otvorenih vrata" koju sprovode svi notarijati EU.\nNotari Javni beležnici legalizacija legalizacija objekata ostavinska rasprava


CIJENE GASA U EVROPI IZNAD 1.700 DOLARA - MontEnergija\nHome\tUgalj, nafta i gas\tCIJENE GASA U EVROPI IZNAD 1.700 DOLARA\nCijene gasa u Evropi skočile su za oko 10 procenata nadmašivši 1.700 dolara za 1.000 kubnih metara, prvi put od početka oktobra, javlja agencija Tass.\nPrema podacima ICE berze u Londonu, cijena januarskih fjučersa gasa na holandskom TTF čvorištu uzletjela je na 1.705 dolara za 1.000 kubnih metara, ili na 145,9 evra po MWh.\nIstovremeno, Raša tudej prenosi da je popunjenost kapaciteta skladišta prirodnog gasa u Njemačkoj pala ispod 60 odsto prvi put poslije nekoliko godina, pozivajući se na izjavu Sebastijana Bleškea, izvršnog direktor njemačkog udruženja operatera podzemnih skladišta gasa, INES, prenosi Tanjug.\nBleške je, kako se navodi, rekao za list Handelsblat da je popunjenost kapaciteta trenutno oko 59 odsto, što je “istorijski nizak nivo” u odnosu na prethodne godine.\n“Pošto prava zima tek dolazi, sa relativno malim rezervama svakako treba postupati obazrivo”, naveo je Bleške, upozorivši da “ako bi se gas iz skladišta povlačio isto kao sada, stopa popunjenosti u februaru postati veoma niska”.\nPrema Handelsblatu, njemačko nacionalno čvorište za trgovinu gasom raspisalo je poseban tender za kupovinu prirodnog gasa kako bi se spriječila isključenja struje u februaru.\nPrema riječima Bleškea, s obzirom na trenutnu situaciju na tržištu, kupovina gasa će biti “definitivno izazov”.\nNjemačka ima najveći kapacitet za skladištenje prirodnog gasa u EU.\nEvropska komisija je u srijedu predložila uspostavljanje mehanizma na dobrovoljnoj bazi, po kojem bi zemlje EU mogle zajednički da obavljaju kupovine prirodnog gasa za punjenje podzemnih skladišta.\nEvropske cijene energenata nastavile su vrtoglavi rast nakon što je Njemačka saopštila da ne očekuje da će u prvoj polovini iduće godine sertifikovati ruski gasovod Sjeverni tok 2, koji bi mogao da obezbijedi dodatne isporuke prirodnog gasa kontinentu.\nPOSTIGNUT DOGOVOR O GAŠENJU TERMOELEKTRANA U NJEMAČKOJ


Koja je uloga bitkoina u trgovinskom ratu između SAD i Kine? | Kamatica\nPočetna > vest > Koja je uloga bitkoina u trgovinskom ratu između SAD i Kine?\nTekst objavljen: 08.09.2019 17:00\nPojava kriptovaluta je u svom začetku delovala kao interesantan eksperiment\nPodsetimo se da je prva transakcija kriptovalutama izvršena tako što je za dve pice plaćeno 10.000 bitkoina.\nNakon toga su stvari počele da se odvijaju neverovatnom brzinom i na potpuno neočekivani način. Prilikom prvih transakcija niko nije ni pomišljao da će kriptovalute igrati značajnu ulogu u razvoju finansijskih tržišta a još manje da će imati uticaja na globalnu ekonomiju, piše Telegraf.\nKina kao narastajuća ekonomska sila preti da ugrozi svetski primat SAD-a, što svakako izaziva reakcije SAD-a kao vodeće ekonomske sile. U prilog tome koliko je snažan ekonomski rast Kine, govore podaci da je u periodu od 1958. do 1961. godine oko 40 milion Kineza umrlo od gladi.\nDanas, pola veka kasnije, Kina ostvaruje najveći privredni rast te je bojazan SAD-a sasvim osnovan, da će Kina preuzeti ekonomski primat na globalnom nivou.\nKina je poznata po proaktivnom usvajanju novih tehnologija, pa tako i po usvajanju i primeni tehnologije kriptovaluta. Najava Centralne banke Kine da će emitovati sopstvenu kriptovalutu ne znači da će biti primijenjeni principi nezavisnosti i anonimnosti. To samo znači da će biti korišćena ista tehnologija ali da će biti poštovan princip centralizacije i kontrole nove digitalne valute.\nJedna od osnovnih komponenti koja će, možda, odlučiti pobednika su alati za maloprodajna plaćanja korišćenjem kriptovaluta. Plaćanje digitalnim valutama predstavlja plaćanje bez posrednika odnosno P2P (Peer-To-Peer) plaćanje. Ukoliko se ostvari kontrola nad transakcijama kriptovalutama, njihov tok se može kontrolisati po želji, a u interesu strane koja ih kontroliše. Transakcije se mogu preusmeravati preko juana ili dolara već prema tom čiji se interesi zastupaju. Na taj način će strana koja učestvuje u borbi za ekonomsku prevlast uspeti da osigura sopstvenu premoć.\nIako programi za plaćanja kriptovalutama deluju prilično bezazleno, a programerski čak i trivijalno, mogu predstavljati ključni kariku koja će odlučiti pobednika. Da li će proizvođači softverskih rješenja za digitalna plaćanja umeti da iskoriste ovu priliku i da nametnu svoja rešenja, ostaje da se vidi. U svakom slučaju rešenja neće biti nezavisna od centralnih regulatornih vlasti, ali će imati veoma značajnu ulogu u ekonomskim zbivanjima koja slede.\ntrgovinski rat SAD kina bitkoin bitcoin


Srpski zvaničnik: Energenti na ekonomskim, ne ideološkim osno\nTanjug 5. januara 2021. 08:24\nBEOGRAD – Srbija je potpuno posvećena diversifikaciji i razvoju energetske infrastrukture, u interesu svoje ekonomije i ne na političkim, već na ekonomski održivim osnovama, poručuje visoki srpski zvaničnik povodom reagovanja iz SAD na puštanje u rad gasovoda Balkanski tok.\nRadio Glas Amerike ocenio je juče da je izgradnjom tog gasovoda, kojim se, preko Turske, Bugarske do Srbije i Mađarske, transportuje ruski gas, Srbija pojačala zavisnost od energenta iz Rusije.\nTanjugov neimenovani izvor ukazuje da „pojedini komentatori pristrasno izdvajaju za napade Srbiju i predsednika Vučića zbog rada na razvoju gasne infrastrukture, koja je vitalna za srpsku ekonomiju, ali istovremeno međusobno povezuje naše susede“.\n„Reč je o zemljama koje su i članice EU i NATO, i preko čijih teritorija ta infrastruktura dolazi u Srbiju, pa ipak, u vizuri tih medija samo Srbija zasluzuje kritike, zbog brige o sopstvenoj ekonomiji i dostupnosti energenata“, kaže srpski zvaničnik.\n„Želim da otklonim svaku dilemu: Srbija je potpuno posvećena Vašingtonskom sporazumu, i razvoju infrastukture u snabdevanju energentima u interesu naše ekonomije, ne na ideološkim, ne na političkim, već na ekonomski održivim osnovama“, istakao je Tanjugov sagovornik.\nRadujemo se, poručuje, rekordnim brojevima u razmeni i investicijama sa SAD u 2021. godini.\nPrvog dana nove godine u vojvođanskom mestu Gospođinci pušten je u rad Balkanski tok, uz konstataciju da Srbije time obezbeđuje drugu, stabilniju trasu snabdevanja gasom, koja više ne ide samo preko Ukrajine.


Hamas tvrdi da je ispalio više od 100 raketa na Izrael - IndeksOnline.rs\nNaslovna PLANETA Hamas tvrdi da je ispalio više od 100 raketa na Izrael\nGAZA/JERUSALIM – Više od 100 raketa ispaljeno je danas iz pojasa Gaze na Izrael, saopštio je islamski ekstremistički Hamas koji vlada tim palestinskim područjem, što je navelo Izrael na osvetničke udare.\nNa pitanje Frans presa, izraelska vojska nije potvrdila tu tvrdnju, već je navela da se raketiranje nastavlja i da je ispaljeno najmanje 45 raketa, većinom u pravcu granične ograde izmedju Gaze i Izraela.\nŠest ili sedam raketa je ispaljeno na Jerusalim, gde su se u predveče oglasile sirene za raketnu uzbunu.\nJedna raketa je oštetila kuću na udaljenosti 15 kilometara od tog grada, rekao je novinar Frans presa.\nIzveštaja o izraelskim žrtvama nije bilo,a u pojasu Gaze poginulo je najmanje 20 Palestinaca, uključujući devetoro dece u izraelskim osvetničkim udarima, kako je naveo Hamas.\nIzraelska vojska je rekla da je pogodila jedan tunel Hamasa, ali nije obelodanila detalje.\nHamas je pre raketiranja zapretio Izraelu napadom ako do 18 sati po lokalnom vremenu ne povuče snage sa svetilišta Brda Hrama u Jerusalimu, poprištu sukoba izraelske policije i palestinskih demonstranata u poslednjih nekoliko dana u kojima je samo danas ranjeno više od 300 ljudi.\nU kratkom saopštenju vojnog krila Hamasa Brigada Al Kasam je navedeno da je “ispaljivanje raketa protiv neprijatelja u okupiranom Jerusalimu odgovor na njegove zločine i agresiju protiv Svetog grada i njegovog zlostavljanja naših ljudi u Šeik Džarahu i džamiji Al Aksa” koja se nalazi na Brdu hrama.\nMoguće iseljenje palestinskih porodica iz arapskog kvarta Šeik Džarah u istočnom Jerusalimu da bi se uselili jevrejski naseljenici je jedan od ključnih elemenata napetosti u proteklim danima u tom gradu.\nVečeras su na Brdu hrama ponovo izbili sukobi, rekao je novinar Frans presa koji je video povredjene ljude.\nIzraelski policajci su palestinske demonstrante rasterivali šok bombama i gumenim mecima.\nPrethodni tekstZvaničnici Sandžaka: Neprihvatljivo nasilje nad muslimanima Palestine\nSledeći tekstPredsednik Mešihata čestitao Dan bošnjačke zastave


Radonjić: "Male su šanse za plasman u TOP 16" - Sportske.net\nRadonjić: "Male su šanse za plasman u TOP 16"\nTrener Crvene zvezde Telekom Dejan Radonjić negirao je da je trijumf u "večitom derbiju" uticao na poraz od Lokomotive Kuban i istakao da posle rezultata šestog kola u grupi "D" šanse za plasman crveno-belih u TOP 16 fazu i dalje ostaju male.\nKošarkaši Crvene zvezde Telekom doživeli su četvrti poraz u grupnoj fazi Evrolige. Bolji od crveno-belih još jednom su bili košarkaši Lokomotive Kuban iz Krasnodara koji su na svom terenu slavili rezultatom 79:72 čime su praktično obezbedili plasman u TOP 16 fazu a Zvezdu ostavili ispod "magične crte".\nTrener Dejan Radonjić istakao je nakon utakmice da je Lokomotiva slavila usled sjajnog procenta u šutu za tri poena ali i zbog nešto većeg iskustva koje je bilo presudno u trenucima kada se lomio meč.\n"Čestitam Lokomotivi na pobedi. Najveći deo meča smo odigrali veoma dobro. U prvom delu Lokomotiva je izvanredno šutirala za tri poena, ali smo bez obzira na to bili u igri. Na odličan procenat šuta za tri u prvom poluvremenu, nadovezale su se još dve trojke na startu treće deonice pa su oni imali neverovatnih 10/12 u pokušajima za tri poena. Bez obzira na to igrali smo dobro u odbrani i napadu, preuzeli smo vođstvo, ali to nije bilo dovoljno da slavimo u ovom meču. U trenucima kada se lomio meč iskusna ekipa kao što je Lokomotiva iskoristila je sve naše greške i zasluženo pobedila" kazao je Radonjić.\nZvezda je u Krasnodaru doživela prvi poraz nakon četiri vezane pobede u svim takmičenjima a Dejan Radonjić negirao je da je današnji neuspeh posledica trijumfa u "večitom derbiju" koji je usledio tek posle produžetka.\n"Istakao bih da smo danas odigrali jako dobar meč i bili konkurentno sa prvoplasiranom ekipom u našoj grupi. Sa te strane ne bih rekao da je uticalo, iako je postojao veliki naboj koji nose sve utakmice sa Partizanom i produžetak koji smo imali ostavio traga na ekipu. Međutim, ne želimo da u tome tražimo opravdanje za poraz od Lokomotive" objasnio je Radonjić.\nZvezda se ovim porazom, ali i trijumfom Laboral Kuće u Izraelu, vratila korak nazad u borbi za plasman u TOP 16 fazu. Sa dva trijumfa i četiri poraza Zvezda je peta u grupi i nalazi se ispod "magične crte" koja deli grupu na one koji idu u TOP 16 fazu i one koji se sele u Evrokup.\n"Pre ovoga meča naše šanse nisu bile velike, ali i posle pobede Laboral Kuće u Izraelu naše šanse su i dalje male. Ipak, igraćemo do kraja pa ćemo videti šta će nam to doneti. Ono što je jako značajno na nas je to što smo bili bliži pobedi u Krasnodaru, nego u prvom meču sa Lokomotivom, iako to rezultat na kraju ne govori" zaključio je Radonjić.\nCrvena zvezda Telekom u ponedeljak dočekuje Mega Vizuru u okviru devetog kola ABA lige a naredne nedelje u "Pionir" stiže "Ponos Izraela" što će biti nova prilika da se pred "Delijama" crveno-beli vrate u borbu za TOP 16 fazu koja svakako nije završena porazom u Rusiji.


EXPRES VESTI - "Ako neko hoće nekoga da hapsi, onda neka hapse čitav referendum"\n"Ako neko hoće nekoga da hapsi, onda neka hapse čitav referendum"\tTanjug\t25 | 09 | 2016\tPredsednik RS Milorad Dodik izjavio je danas povodom spekulacija medija da bi mogao da bude uhapšen zbog održavanja referenduma uprkos odluci Ustavnog suda, da je odgovor Tužilaštvu - pobeda na referendumu.\n"Ako neko hoće nekoga da hapsi, onda neka hapsi čitav referendum", rekao je Dodik novinarima nakon što je glasao u Laktašima.\nNa pitanje da li će Tužilaštvo podneti krivičnu prijavu protv njega zbog kršenja Ustava on je odgovorio da je danas "važan, svečarski dan i da će se verovatno radovati rezultatima večeras, jer je atmosfera takva". Na pitanje da li će onima koji su bili protiv održavanja referenduma, uključujući premijera i predsednika Srbije, Aleksandra Vučića i Tomislava Nikolića, reći da su pogrešili što su bili protiv, Dodik je odgovorio da to nikom neće reći.\n"Danas je praznik i ljudi širom Republike Srpske ga doživljavaju upravo na taj način", rekao je Dodik.\nAko neko hoće nekoga da hapsi, onda neka hapsi čitav referendum\nOn smatra da su prigovori deo uobičajene demokratske atmosfere i da sada nisu važni koliko je važno to što se referendum održava. Komentare da je referendum provera pred sledeće izbore u RS, Dodik je nazvao špekulacijama u predizbornoj kampanji, podsetivši da je postojalo jedinstvo vlasti i opozicije za odluku o glasanju.\n"To što neko kalkuše o tome, to ćemo narednih dana, sada je najvažnije da se referendum održi", rekao je Dodik i izrazio zadovoljstvo što glasanje protiče u mirnoj atmosferi.\nKako je rekao, informacije govore o tome da su sva glasačka mesta otvorena, da nema nikakvih problema u glasanju, kao i da je izlaznost veća nego što je uobičajeno u ovo vreme za redovna glasanja na izborima.\n« "Rusi stoje iza referenduma, Dodik samo izvođač radova"\t"Dodika čeka sudbina Sadama, Gadafija, Miloševića" »


Proslava Dana akreditacije | ATS\nU petak 03. jula održana je zajednička sednica Upravnog odbora, Saveta za akreditaciju i tehničkih komiteta Akreditacionog tela Srbije (ATS) povodom obeležavanja 9. juna – Međunarodnog dana akreditacije i 28. juna – Dana akreditacije u Republici Srbiji.\nSkupu je prethodila 20. sednica Upravnog odbora, a na zajedničkoj sednici konstituisani su tehnički komitet za laboratorije, tehnički komitet za kontrolne organizacije i tehnički komitet za sertifikaciona tela.\nSvečanu sednicu je otvorila Jelena Popović, pomoćnica ministra za ekonomiju i regionalni razvoj, čestitavši prisutnima Dan akreditacije i naglasivši značaj uspešne saradnje između Ministarstva ekonomije i regionalnog razvoja, sa jedne strane i ATS-a, sa druge, u predstojećim procesima evropskih integracija.\nPopović je ukratko predstavila aktivnosti Ministarstva, govoreći o skorijoj zakonodavnoj aktivnosti Vlade i skupštine. Usvojeni su Zakon o tehničkim zahtevima za proizvode i ocenjivanju usaglašenosti i Zakon o standardizaciji, dok će ove godine prioritet imati donošenje Zakona o metrologiji i Zakona o akreditaciji, a predviđeno je i sprovođenje Akcionog plana izrade tehničkih propisa, u okviru čega sva ministarstva treba da predlože propise za oblasti za koje su nadležni.\nPomoćnica ministra je izrazila veliko zadovoljstvo zbog izvođenja projekta "Tehnička pomoć institucijama u oblasti infrastrukture kvaliteta u Republici Srbiji", koji finansira Evropska komisija sa 1,2 miliona evra u okviru CARDS projekta. Prema njenim rečima cilj ovog projekta je jačanje infrastrukture kvaliteta i podizanje svesti o kvalitetu u Srbiji, kao i unapređenje procesa standardizacije i akreditacije. Srbija treba da usvoji veliki broj evropskih standarda do 2011. godine, kao i da usvoji nove zakone iz oblasti akreditacije i metrologije, koji će unaprediti celokupan proces integracije.\nSkupu su se obratio predsednik Upravnog odbora prof. dr Slobodan Petrović, koji je naglasio neophodnost saradnje ATS-a i Vlade, kao jedan od preduslova uspešne realizacije planiranih programa i aktivnosti ATS-a.\nPredsednica Saveta za akreditaciju Slavica Popović, ispred Privredne komore Srbije govorila je o značaju EU projekta i istakla da će ovaj projekat pomoći povećanju konkurentnosti naših proizvoda i usluga prema evropskim ali i drugim tržištima.\nOna je naglasila da će se projekat sprovoditi do oktobra 2010. godine i to u dve faze u regionalnim privrednim komorama širom Srbije, a biće realizovan kroz organizovanje 40 seminara o standardizaciji i akreditaciji. Kroz seminare će se sprovoditi i kampanja za afirmaciju kvaliteta proizvoda u Srbiji, a promovisaće se značenje standarda, ali i akreditacije i ocenjivanje usaglašenosti. „Sve će to doprineti još uspešnijoj saradnji između Privredne komore i ATS-a“, zaključila je Slavica Popović.\nDirektor ATS-a dr Dejan Krnjaić se zahvalio svim prisutnima na lepim željama za što uspešniji rad i dodao je ispred ATS-a još mnogo važnih zadataka kao što su dalje unapređenje efektivnosti i jasnoće postupka akreditacije, kao i rad na usavršavanju sistema menadžmenta i njegovog usklađivanja sa evropskim i međunarodnim zahtevima za akreditaciju. ATS je 12. februara ove godine uputio zahtev EA za pokretanje postupka za potpisivanje multilateralnih/bilateralnih sporazuma u oblasti akreditacije laboratorija za ispitivanje, laboratorija za etaloniranje i kontrolnih organizacija, rekao je dr Krnjanjić.\nOn je dodao da ATS planira da proširi svoje aktivnosti na nove oblasti akreditacije na osnovu iskazanih potreba zainteresovanih strana, prvenstveno sertifikacionih tela za sertifikaciju sistema menadžmenta bezbednošću prehrambenih proizvoda, EMAS ocenjivača (verifikatora) i provajdera za sprovođenje međulaboratorijskih ispitivanja, kao i da ojača ulogu u evropskoj i međunarodnim organizacijama za akreditaciju.\nGovoreći o aktivnostima sprovedenim u ATS-u u prethodnom periodu dr Krnjaić se posebno osvrnuo na ostvarene rezultate koji se odnose na uvedene šeme za akreditaciju sertifikacionih tela za sisteme menadžmenta u skladu sa zahtevima standarda SRPS ISO/IEC 17021:2007 i akreditaciju medicinskih laboratorija prema zahtevima standarda SRPS ISO 15189:2008.\n"Želja nam je da intenziviramo veze i komunikacije sa Vladom i odgovarajućim ministarstvima, privrednim subjektima, akreditovanim organizacijama i drugim zainteresovanim stranama kroz promociju značaja i uloge akreditacije u ocenjivanju usaglašenosti u Srbiji, i zbog toga se posebno zahvaljujemo Ministarstvu na podršci koju nam pruža", naglasio je dr Krnjaić.\nProslava jubileja je i ove godine bila radna, a tokom svečane sednice direktor ATS-a dr Dejan Krnjaić uručio je prof. dr Nadi Majkić, direktorki Instituta za medicinsku biohemiju Kliničkog centra Srbije prvi sertifikat o akreditaciji medicinskih laboratorija prema standardu SRPS ISO 15189:2008.\nČestitkama su se pridružili i pojedini članovi teničkih komiteta koji su irazili želje da svojim radom doprinesu uspešnom ostvarenju planiranih ciljeva ATS-a.\nJelena Popović, pomoćnik ministra ekonomije i regionalnog razvoja, dr Dejan Krnjaić, direktor ATS-a i prof. dr Slobodan Petrović, predsednik Upravnog odbora\nJelena Popović, pomoćnik ministra ekonomije i regionalnog razvoja\ndr Dejan Krnjaić, prof. dr Nada Majkić i prof. dr Slobodan Petrović sa prvim sertifikatom o akreditaciji medicinskih laboratorija prema standardu SRPS ISO 15189:2008


Partizan potvrdio podršku Karadžiću | Transferi\nYou are here: Home Fudbalski Transferi Partizan potvrdio podršku Karadžiću\tMay 24, 2017 10:08 am\nPartizan potvrdio podršku Karadžiću\n„Nije nam poznato da li je odluka FSV pravno valjana i da li je poštovana neophodna procedura. Nezavisno od toga, ističemo da će Tomislav Karadžić imati mesto u Skupštini FSS kao predstavnik FK Partizan, čiji je predsednik bio 2007. i 2008. godine”, navodi se u saopštenju crno-belih koje je potpisao potpredsednik Milorad Vučelić.\nIz Partizana poručuju da bi o radu FSS i predsednika Karadžića trebalo raspravljati na osnovu činjenica i objektivne analize, bez “klubaštva” i ličnog pristupa.\n“Nevezano od te rasprave, smatramo apsolutno neprihvatljivim da se uskraćuje članstvo u Skupštini FSS predsedniku te organizacije, višedecenijskom fudbalskom radniku i članu fudbalske organizacije. Takav čin može samo da govori da njegovi autori objektivnu i demokratsku raspravu o stanju u fudbalskoj organizaciji žele da izbegnu, zaključuju iz Humske 1.


Početna » granice » Page 5\nVlada Nemačke: Nema promene granica na Zapadnom Balkanu\nVlada Nemačke nije promenila stav o nepromenjivosti granica na Zapadnom Balkanu, koji je kancelarka Angela Merkel javno iznela 13. avgusta, govoreći o teritorijalnim razgraničenjima, što je ponovila i u nedavnom razgovoru sa američkim predsednikom Donaldom Trampom, odgovoreno je Pobjedi iz Vlade Nemačke.\nPiše: Marija Stojanović 24. 8. 2018.\nMarković i Merkel saglasni o granicama na Balkanu\nPremijer Crne Gore Duško Marković i nemačka kancelarka Angela Merkel saglasni su da nema promena granica na Balkanu, objavila je crnogorska Vlada na zvaničnom Tviter nalogu, prenosi RTCG.\nNema menjanja granica na Balkanu rekla je nemačka kancelarka Angela Merkel, nakon sastanka sa predsedavajućim Veća ministara BiH Denisom Zvizdićem i naglasila da sve zemlje Zapadnog Balkana imaju evropsku perspektivu i podršku Nemačke.\nI ovog vikenda pojačan je saobraćaj na gotovo svim putevima u zemlji. Na graničnom prezu Batrovci vozila se zadržavaju oko šest do sedam sati.\nHaradinaj u Albaniji: Prilagođavanje granice neprihvatljivo\nKosovski premijer Ramuš Haradinaj je izneo suprotno mišljenje o promeni granica u odnosu na predsednika Kosova Hašima Tačija, ocenom da je „prilagođavanje granice“ neprihvatljivo i da granice ne mogu biti menjane rečima, već isključivo ratom, piše danas Koha Ditore.\nTači: Nema podele Kosova\nPredsednik Kosova Hašim Tači je izjavio da korekcija granica sa Srbijom ne znači podelu Kosova, niti razmenu teritorija, navode danas prištinski mediji.\nIvanić: Bolja kontrola granice\nČlan Predsedništva Bosne i Hercegovine (BIH) Mladen Ivanić izjavio je danas da ta zemlja ne može da izdrži ovakav broj migranta i istakao da je jedini način da sačuva neku vrstu svoje političke i ekonomske bezbednosti da se za njih zatvore granice.\nPredsednik Evropske komisije Žan Klod Junker danas je u Beču, posle sastanka sa kancelarom Austrije Sebastijanom Kurcem, najavio za septembar predlog za zaštitu spoljnih granica Unije.


natrag Novo Nordisk ukratko\n/Novo Nordisk ukratko\nNovo Nordisk je globalna farmaceutska kompanija sa preko 90 godina iskustva u inovacijama i liderstvu u lečenju dijabetesa. Kompanija takođe ima vodeću poziciju u oblasti lečenja hemofilije i poremećaja rasta.\nSedište kompanije je u Danskoj, zapošljava preko 40.000 zaposlenih u 75 zemalja, a naše proizvode možete pronaći u više od 180 zemalja širom sveta.\nNovo Nordisk je kontrolisan od strane Novo Nordisk fondacije, omogućavajući dugoročno planiranje da uradi ono što je najbolje za pacijente, zaposlene i akcionare.\nNašim akcijama se trguje na berzi NASDAK OMX u Kopenhagenu (Novo-B), a zastupljeni smo i na njujorškoj berzi (NVO).\nTriple Bottom Line - naš način poslovanja\nVerujemo da su zdrave finansije, životna sredina i društvo fundamentalni za dugoročni poslovni uspeh. Zbog toga usklađujemo naše poslovanje u skladu sa Triple Bottom Line principom i sledimo poslovna rešenja koja maksimizuju naše vrednosti ka našim poslovnim partnerima kao i našim akcionarima.\nU praksi, to znači se za svaku odluku uvek razmotre 3 aspekta: da li je finansijski, društveno i ekološki odgovorna? Na ovaj način, mi kontinuirano optimizujemo poslovni učinak i poboljšavamo naš doprinos društvu u kojem poslujemo.


6. FESTIVAL AMATERSKIH POZORIŠTA „ŠTAP I KANAP“ – POZIV ZA PRIJAVLJIVANJE – Kulturni centar-Veliko Gradište\nKulturni centar „Vlastimir Pavlović Carevac“ poziva amaterska pozorišta, dramske grupe, dramske studije, kulturno – umetnička društva i druge srodne institucije kulture da svojim prijavljivanjem uzmu učešće na predstojećem, 6. FESTIVALU AMATERSKIH POZORIŠTA “ŠTAP I KANAP“ .\nŠIK FESTIVAL će se ove godine održati, OD 21. DO 25. SEPTEMBRA 2021.godine, na sceni Kulturnog centra u Velikom Gradištu. Pravo učešća, a na osnovu selekcije, imaju amaterska pozorišta za čiju su realizaciju uložena skromna sredstva, a koja uprkos tome zadovoljavaju određene pozorišne kvalitete.\nFestival je takmičarskog karaktera sa vrednovanjem i rangiranjem predstava.Najboljim predstavama biće uručene slikovite i neobične nagrade.\nSvi zainteresovani mogu se prijaviti popunjavanjem obrasca prijave koji je potrebno dostaviti do 13. septembra 2021. godine, na adresu Kulturnog centra „Vlastimir Pavlović Carevac“, ul. Kneza Lazara 28, 12220 Veliko Gradište ili putem elektronske pošte kcvgradiste@gmail.com\nPRIJAVA 6. ŠIK FESTIVAL,\n← ODRŽAN 27. MUZIČKI FESTIVAL „CAREVČEVI DANI“\nKONKURS ZA IMENOVANJE DIREKTORA NA PERIOD OD 4 GODINE →


Tviter / beINSPORTS_TR\nDok je njegova bivša ekipa Mančester siti na dramatičan način obezbeđivala titulu poslednjeg dana sezone Premijer lige, Baloteli je dospeo u novinske naslove. Italijan je postigao het-trik u prvom poluvremenu dok je Demirspor "gazio" rivala koji je već ispao, a njegov peti gol je bio nešto posebno.\nPrimivši loptu sa leve strane, Italijan je natrčao na odbrambenog igrača, napravio sedam ili osam koraka koristeći čuvenu "biciklicu" unutar prostora, pre nego što je prebacio loptu na drugu stranu, a zatim savladao golmana "rabonom".\nBio je to podsetnik na redak talenat, onaj čiji potencijal nikada nije bio u potpunosti realizovan. Baloteli se pridružio Demirsporu prošlog leta i završio je sezonu u Turskoj sa 18 golova, u 30 ligaških nastupa, dok je njegova ekipa završila na sredini tabele.\nSa 31 godinom, on se preselio u Tursku, u nadi da će igrati za Italiju na Svetskom prvenstvu u Kataru kasnije ove godine i još uvek misli da ima šta da ponudi na najvišem nivou. Hoće li klub u nekoj od velikih evropskih liga biti spreman da se kocka ovog leta i proba da oživi zarobljeni talenat koji povremeno izađe na videlo?\nMario Baloteli Turska Superliga FK Goztepe fk Adanu demirpsor turska liga u fudbalu


POVRATAK U ELITU Nikola Rađen nastavlja karijeru u Oradei\nFoto: VK Oradea / Promo\nNikola Rađen, naš proslavljeni vaterpolista, nastaviće karijeru u rumunskom klubu Oradea.\nNikola Rađen u klupskim prostorijama Oradee\nRađen, koji je u dosadašnjoj karijeri za nacionalni tim nastupio 180 puta, ugovor je potpisao sa klubom koji nudi odlične uslove za rad i neprestano ulaže u mlađe kategorije. Na odluku je svakako uticala i činjenica da će Oradea naredne sezone sa velikim ambicijama nastupati u najelitnijem evropskom takmičenju, a Rađen će u novom klubu igrati zajedno sa reprezentativnim saigračem, golmanom Gojkom Pijetlovićem.\nIskusni internacionalac koji je u dosadašnjoj karijeri nastupao je za Vojvodinu, Partizan, Hios, Crvenu zvezdu i Olimpijakos osvojio je 17 medalja na najznačajnijim takmičenjima širom sveta, uz dve titule Lige šampiona sa domaćim klubovima, Crvenom zvezdom i Partizanom.\nZbog Kosova ugrozio karijeru, a sad ispričao HIT VIC na tu temu /FOTO/\nBEZ MEDALJE, ALI SA OLIMPIJSKOM VIZOM! Milica Starović četvrta na svetu, ide u Tokio!\n"OČEKIVAO SAM VIŠE OD STJEPANOVIĆA" Selektor plivačke reprezentacije: Ne možemo da pratimo Evropu\n"DA PROTIVNICI ZNAJU GDE SU UDARILI" Kapiten "delfina" poslao MOĆNU PORUKU pred naredna takmičenja\nVaterpolo reprezentacija Srbije počeće u sredu, 29. maja, prvi deo priprema za predstojeći finalni turnir Svetske lige koji se igra u Beogradu od 18. do 23. juna.\nJovović: Duel Radnički - Zvezda obećava vrhunski vaterpolo\nTrener vaterpolista Radničkog iz Kragujevca Dejan Jovović rekao je da, i pored problema s povredama, njegova ekipa ima veliku želju za pobedom u predstojećem duelu s Crvenom zvezdom.\nVESLANJE Vasić i Beđik u polufinalu šampionata Evrope\nNaši veslači Miloš Vasić i Nenad Beđik plasirali su se u polufinale Evropskog prvenstva koje je u četvrtak, 2. avgusta 2018, počelo u Glazgovu.\nRađen i Filipović o suđenju: Sve se videlo, dosta čudnih odluka ljudi van bazena\nVaterpolisti Srbije bili su revoltirani suđenjem u remiju protiv Hrvatske (8:8) u meču grupne faze Evropskog prvenstva u Mađarskoj, a posebno Filip Filipović i Nikola Rađen.\nVaterpolo savez: Podrška klubovima, molimo nadležne za razumevanje\nVaterpolo savez Srbije saopštio je da pruža punu podršku svim klubovima članovima i uputio javni apel i molbu nadležnim institucijama za razumevanje i toleranciju po pitanju odnosa sa klubovima koji reprezentuju naš najtrofejniji sport.\nJelenić od danas vodi vaterpolo\nViktor Jelenić, proslavljeni srpski vaterpolista i prvi čovek Vaterpolo kluba Crvena zvezda, ovog utorka će postati novi predsednik Saveza.\nSiljevski bez finala na 50 metara delfin\nReprezentativac Srbije u plivanju Radovan Siljevski nije uspeo da se plasira u finale trke na 50 metara delfin na Evropskom prvenstvu u malim bazenima u Herningu.\nNajbolji evropski vaterpolo igraće se u Hanoveru od ovog četvrtka pa do subote. Nemački grad biće domaćin završnog turnira Lige šampiona, a osam najboljih ekipa boriće se za tron Starog kontinenta.\nKAPITEN ZLATNIH VATERPOLISTA Filipović: Hvala državi što je stala iza našeg tima\nKapiten vaterpolo reprezentacije Srbije Filip Filipović zahvalio se državi što je stala iza nacionalnog tima i poručio da je uveren kako će se to pozitivno odraziti na rezultate u budućnosti.\nSRBIMA ZLATO U KAJAKU Tomićević i Zorić do najsjajnijeg odličja u Svetskom kupu!\nPosada srpskog dvoseda na 1.000 metara Marko Tomićević, Milenko Zorić okitila se zlatom na Svetskom kupu u Segedinu.\nNi svoje srebro nisu videli: HRT prekinuo prenos iz Kazanja posle pobede Srbije\nHrvatska radio-televizija HRT nije prenosila dodelu medalja sa svetskog prvenstva u vaterpolu.\nSve četiri srpske posade u kajaku i kanuu izborile plasman u finale\nDrugog dana takmičenja na Evropskom prvenstvu u kajaku i kanuu u Češkoj sve četiri srpske posade izborile su plasman u finale.\nSlobodan Soro će braniti za Brazil!\nBivši golman vaterpolo reprezentacija Srbije Slobodan soro dobio je pasoš Brazila i posle šest godina u "delfinima" braniće boje te južnoameričke zemlje, gde trenutno i živi, potvrdili su informaciju tamošnji mediji.\nSrpski veslači na regati u Hrvatskoj\nČlan selektorske komisije Veslačkog saveza Srbije Nebojša Ilić rekao je da će internacionalna regata u Hrvatskoj predstavljati prvu izbornu regatu za sastav nacionalnog tima za Evropsko prvenstvo u Poznanju krajem maja.\nDuško Pijetlović najbolji vaterpolista Evrope u 2015. godini\nSrpski reprezentativac Duško Pijetlović proglašen je za najboljeg vaterpolistu Evrope u 2015. godini, saopštila je Evropska plivačka federacija (LEN).\nROMANA POSLE ZATVORA POSTALA MIGRANT U ASUTRALIJI Pare ne mora da vrati, a od suda joj zavisi SUDBINA\nOKRŠAJ U OBRENOVCU Muškarac (36) ranjen u noge, pa hitno prevezen na VMA


pink.rs | VLADA SRBIJE O SLUČAJU 'VRANJSKE': Više puta smo finansijski pomogli i podržali list, te jasno je da nije reč o gušenju slobode medija!\nVlasnik i glavni i odgovorni urednik "Vranjskih" Vukašin Obradović započeo je štrajk glađu, što je Vlada okarakterisala kao najradikalniji vid protesta koji ne vodi rešenju problema.\nVlada Republike Srbije saopštila je da je medijska strategija koja je pre tri godine doneta uz široku saglasnost medijskih udruženja, civilnog sektora i međunarodnih institucija, definisala povlačenje države iz medija. Sve organizacije i udruženja koji su učestvovali u kreiranju medijske strategije, pohvalili su ovaj princip uređivanja vlasništva u medijima, kao način da se obezbedi samostalnost u njihovom radu, navodi se u saopštenju Vlade. Po ovom principu, kako se dodaje, mediji se finansiraju po tzv. projektnom principu odnosno preko konkursa koji organizuju državne institucije, međunarodne organizacije i donatori koji se bave podrškom rada medija.\nVlada Republike Srbije je putem konkursa koje je organizovalo Ministarstvo kulture i informisanja za sufinansiranje sadržaja, od 2014. do danas, podržala "Vranjske" sa ukupno 4.475.959 dinara. U ovoj godini, "Vranjske" su dobile 1.000.000 dinara za projekat ”Čitaj, lajkuj, šeruj Boru” i 700.000 dinara za ”Jug Srbije onlajn”, što je za 70 odsto više nego prošle godine. U 2016. godini ”Vranjske” su dobile milion dinara za projekat ”Krivični postupci - evropske integracije - domaća praksa”, u 2015. godini 1.200.000 dinara, a u 2014. godini 575.959 dinara. Nedeljnik ”Vranjske” ni po jednom osnovu ne može biti okarakterisan kao medij koji je na bilo koji način diskriminisan od strane konkursnih komisija Ministarstva kulture i informisanja i Vlade Republike Srbije, čak naprotiv. Dodatno, iz budžeta grada Vranje, u periodu od 2014. godine do danas, novinskom izdavačkom preduzeću ”Vranjske” isplaćen je iznos od 9.026.808 dinara po različitim osnovama – stoji u saopštenju.\nPored ovoga, iz Vlade ističu da se "Vranjske" bespravno nalaze u prostorijama Fonda PIO koji je u nadležnosti Filijale Vranje i da je Vlada Republike Srbije sve ove godine nalazila način da izađe u susret ”Vranjskim” i prevaziđe i te probleme.\n- Podsećamo da su u periodu od 2008. do 2012. godine, ”Vranjske” od Vlade Republike Srbije dobile ukupno 1.674.794 dinara. Dakle, Vlada Republike Srbije je samo ove godine, opredelila veći iznos ”Vranjskim” nego što je ukupno dodeljeno u periodu od pet godina, od 2008. zaključno sa 2012. godinom – piše u saopštenju Vlade i zaključuje se:\n"Iz svega navedenog, jasno je da se ovde ne radi o gušenju slobode medija, slobodne reči ili kritičkog mišljenja, imajući u vidu iznose koje su ”Vranjske” dobijale od Vlade Republike Srbije, a posebno od 2014. godine, kao i grada Vranje, već da je reč o problemu održivog finansiranja sa kojim se suočavaju svi mediji širom sveta. Štrajk glađu najradikalniji je vid protesta koji ne vodi rešenju, već u još veće probleme. Vlada apeluje da se rešenja traže na drugi način i uvek je otvorena za dijalog."\nVučićević za Pink: ĐILAS je bio NAJGORI CENZOR, a sada drži lekcije o slobodi medija (VIDEO)


Responzivno podučavanje - Beogradski Psihološki Centar\nResponzivno podučavanje je program koji ima značajno mesto u ranim intervencijama, a osmišljen je tako da ga mogu sprovoditi roditelji i svi drugi koji provode mnogo vremena u svakodnevnom kontaktu sa malom decom. U okviru responzivnog podučavanja roditelji mogu naučiti kako da podrže razvoj detetovih komunikacijskih, kognitivnih, socijalnih i emocionalnih veština tako što će maksimalno iskoristiti sve dnevne rutine u kojima su u interakciji sa svojim detetom, koristeći principe „aktivnog učenja“.\nKreatori programa responzivnog podučavanja nazivaju ga i intervencijom fokusiranom na odnos.\nKome je namenjeno responzivno podučavanje?\nResponzivno podučavanje namenjeno je deci do šest godina starosti sa razvojnim i socijalno-emocionalnim poteškoćama.\nČemu služi responzivno podučavanje?\nResponzivno podučavanje može da bude korisno u unapređenju dečijeg razvoja u oblasti mišljenja, komunikacije i socijalno-emocionalnih veština.\nResponzivno podučavanje osmišljeno je u SAD 2007. godine kao program roditeljstva, namenjen roditeljima dece sa razvojnim smetnjama i poremećajima iz spektra autizma (PSA).\nNa kojoj ideji počiva responzivno podučavanje?\nOvaj program se zasniva na ideji da responzivna interakcija između dece i roditelja predstavlja ključnu osnovu za razvoj deteta.\nŠta obuhvata responzivno podučavanje?\nRoditelji i deca kroz kućnu posetu profesionalca koji pruža usluge ranih intervencija dobijaju osnovne informacije o ovom pristupu, i kroz demonstraciju i igranje uloga sa profesionalcem upoznaju se sa mogućnošću njegove primene (usluga ranih intervencija koncipirana na ovaj način je trenutno probno dostupna u nekoliko lokacija u Srbiji – Leskovac, Kragujevac, Niš, Sremska Mitrovica, Rakovica). Ovom prilikom roditelji se obučavaju pojedinim tehnikama koje se lako pamte, lako izvode i jednostavno uklapaju u svakodnevne rutine, kao što su:\nnaizmenično učešće u interakciji, recipročno angažovanje roditelja;\nprilagođavanje aktivnosti razvojnom nivou deteta, trenutnim interesovanjima i temperamentu deteta;\nsrdačnost i ekspresivnost u interakciji sa detetom koje upućuju na uživanje roditelja u ovim odnosima.\nOve tehnike imaju za cilj da poboljšaju detetova ponašanja koja se smatraju ključnim za kasniji razvoj (poput igre, zajedničke pažnje, inicijacije i upornosti) i podrže detetov razvoj i učenje.\nRoditelji i profesionalci koji pružaju podršku porodici, zajednički kreiraju plan, u kome su jasno izložene strategije i aktivnosti koje onda roditelji sprovode u za njih prirodnom okruženju – u svom domu i drugim uobičajenim mestima gde provode vreme.\nAko vas interesuju strategije i tehnike koje su zasnovane na responzivnom podučavanju, možete razgovarati sa svojim izabranim lekarom ili drugim profesionalcima koji rade sa vama i vašim detetom. Vaš pedijatar, profesionalci zaposleni u razvojnom savetovalištu, u timu za rane intervencije, vrtiću ili školi mogu vam pomoći da se upoznate sa strategijama baziranim na responzivnom podučavanju.


ARKUS: Remi epilog veledrame u Šapcu, Partizan slavio u Zrenjaninu (Video) – Balkan-Handball.com\nHome / Balkan / ARKUS: Remi epilog veledrame u Šapcu, Partizan slavio u Zrenjaninu (Video)\nPoslednja izmena: 10/10/2020\nI drugi derbi meč 2. kola srpskog šampionata završen je nerešeno. Nakon remija Vojvodine i Dinama, pobedika nije bilo ni u okršaju Metaloplastike i niškog Železničara – 27:27 (15:15), uz spektakularnu dramu u poslednjem minutu.\nPri ulasku u odlučujućih 60 sekundi i nerešenom rezultatu, gosti su poklonili loptu rivalu i omogućili kontru koju je Vorkapić pretvorio u 27:26 za Metaloplastiku. Petnaest sekundi pre kraja, Spasić je sa sedam metara pogodio za izjednačenje, a Veselin Vuković zatražio tajm-aut. Krenuo je njegov tim u poslednji atak bez golmana, i umalo da ga to košta boda – Kocić je odbranio, lopta se odbila pravo u ruke jednog igrača Železničara. Zaledila se čitava dvorana u tom trenutku kao u filmskoj sceni, ali se lopta otkotrljala pored stative, sekundu pre poslednjeg zvuka sirene.\nVorkapić je bio najefikasniji akter meča sa osam golova, pet je dodao Dejan Babić za domaćina, a kod gostiju se istakao Stojanović sa šest, odnosno Pavlović i Spasić sa po četiri.\nPogledajte veliku dramu u samom finišu meča u sali šabačke Gimnazije.\nPartizan je najavio bolje dane drugom pobedom na startu lige, i to prilično rutinskom na gostovanju u Zrenjaninu, iako je domaćin u 47. minutu izjednačio na 23:23. Iskusni Ivan Dimitrijević je proglašen za igrača utakmice sa šest golova, sedam je dao Maksić a po četiri kapiten Mićić i Grubić. Na drugoj strani istakli su se Gaćinović sa osam i Terzić sa sedam pogodaka.\nSjajan start potvrdili su i Rudar iz Kostolca, odnosno leskovačka Dubočica, koji su slavili na gostovanjima Kikindi i Obiliću, za maksimalan učinak nakon dva kola.\nVojvodina-Dinamo 26:26 (14:13)\nCrvenka-Spartak 22:28 (9:14)\nProleter-Partizan 30:34 (12:17)\nKikinda-Dubočica 25:27 (13:15)\nRadnički-Šamot 33:28 (2o:13)\nMetaloplastika-Železničar 27:27 (15:15)\nObilić-Rudar 24:27 (14:16)\nCrvena zvezda-Novi Pazar\nARKUSmetaloplastikaRK DubočicaRK PartizanRK Rudar KostolacRK Železničar 1949superliga\n← Prethodni članak ARKUS: Šotić vodio Dinamo do velikog boda u Novom Sadu!\nNaredni članak → U MANDATU OD 1997: Damir Poljak još četiri godine gen-sek HRS\nJedan od najboljih pivotmena planete, Bence...


Klinton za veću političku otvorenost Kine\nDržavna sekretarka Hilari Klinton – govoreći juče na Havajima o američkoj azijsko-političkoj politici - ukazala je da bi smanjenje političke kontrole u Kini imalo najveću korist za tu zemlju. Ona je održala važne razgovore sa japanskim ministrom inostranih poslova Kacujom Okadom o budućnosti američkih vojnih baza na Okinavi.\nHilari Klinton je u Honoluluu rekla da odnos prema pacifičkoj Aziji ima priroritetni značaj za predsednika Obamu, koji je važan deo detinjstva proveo na Havajima i u Indoneziji. Ona je rekla da su Sjedinjene Države rešene da grade kooperativan i zreo odnos sa Kinom, koji neće „gubiti kurs“ kada iskrsnu razlike. Odgovarajući na pitanje jednog studenta, ona je rekla da bi i Kina imala korist od otvorenijeg društva.\n„Nadamo se da će politička otvorenost u Kini da se poveća. Nadamo se da će kineski narod dobiti priliku da više upražnjava pun spektar ljudskih prava i sloboda. Mi to kažemo i našim kineskim prijateljima na zvaničnim sastancima i to je nešto što verujemo da bi bilo u najvećem inetresu Kine.“\nDržavna sekretarka je govorila uoči odlaska u Papuu Novu Gvineju, Novi Zeland i Australiju, tokom svoje četvrte turneje po regionu otkako je stupila na dužnost. Ona je naglasila koliko je važno da Sjedinjene Države ponovo preuzmu važnu političku ulogu u regionu, posle kako se veruje okupiranosti Bušove administracije Irakom i drugim temama.\n„Treba da shvatimo da su ove regionalne organizacije veoma važne za sve koji su u njima. A neuspeh Sjedinjenih Država da učestvuju u tome pokazuje nedostatak poštovanja i spremnosti za angažman. Zbog toga sam, kada sam postala državna sekretarka, vrlo jasno rekla da će Sjedinjene Države nastupiti.“\nHilari Klinton se prethodno sastala sa japanskim ministrom inostranih poslova Kacujom Okadom, čija je vlada koja naginje levici uznemirila američke zvaničnike kada je počela da razmatra mogućnost izmene bilateralnog sporazuma iz 2006, o američkom vojnom prisustvu na Okinavi. Taj sporazum, usvojen posle višegodišnjih pregovora, obuhvata i premeštanje glavne marinske baze Futenma na nenaseljeni južni deo ostrva. Neimenovani zvaničnik koji putuje sa državnom sekretarkom izjavio je da su sveukupni odnosi – uprkos čvrstim stavovima obe strane prema pitanju baze – previše važni da bi mogli da „budu talac“ jedne teme.


Auto-put Beograd-Zrenjanin-Novi Sad: 600 miliona evra, 12 petlji, tri mosta, nadvožnjak | Zrenjanin\n22. januar 2020. 12:06:59\nAuto-put Beograd (Borča)-Zrenjanin-Novi Sad biće dužine 113 kilometara i na njemu će biti sagrađeno 12 petlji, tri mosta i nadvožnjak preko železničke pruge, a procenjena vrednost izgradnje je 600 miliona evra.\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović potpisala je danas Memorandum o razumevanju i izradi planske i tehničke dokumentacije za izgradnju auto-puta sa kineskom kompanijom "Čajna Šandong Internešnl" i najavila da će dokumentacija za taj projekat biti gotova ove godine.\nMihajlović je u Vladi Srbije potpisala memorandum sa direktorom kompanije "China Shanding International Economic and Tehnical Coorporation Group" Džang Ćenčao, a ceremoniji je prisustvovala ambasadorka Kine Čen Bo.\nMihajlovićeva je tom prilikom istakla da je ovo prvi i važan korak u realizaciji projekta čija je vrednost blizu 600 miliona evra, te dodala da su odnosi Srbije i NR Kine odlični.\nDirektor kompanije „Šandong“ Džang Đenčao zahvalio je predsedniku Srbije Aleksandru Vučiću i potpredsednici Vlade na poverenju i podršci, rekavši da je ovo četvrti projekat koji ova kineska kompanija realizuje u Srbiji i da će svojim radom doprineti prijateljstvu dve zemlje, ali i ekonomskom razvoju Srbije.\n„Zahvaljujući zajedničkim naporima, predali smo narodu Srbije visokokvalitetan auto-put „Miloš Veliki“ na korišćenje. Počastvovani smo što opet imamo mogućnost da sarađujemo i ovom prilikom obećavam da nećemo izneveriti vaše poverenje ni kada je u pitanju projekat izgradnje auto-puta od Beograda do Zrenjanina i Zrenjanina do Novog Sada “, rekao je Đenčao.\nAmbasadorka NR Kine u Srbiji Čen Bo istakla je da je infrastruktura jedna od najvažnijih oblasti saradnje dve zemlje, te podsetila da su u 2019. godini postignuti veliki rezultati.\n„Kineske kompanije izgradile su nekoliko deonica auto-puta „Miloš Veliki“, a današnje potpisivanje ovog memoranduma znak je novog početka i novih projekata koje ćemo zajedno realizovati. Verujem da ćemo u ovoj godini imati još kvalitetniju saradnju, hvala potpredsednici Mihajlović na podršci i pomoći“, rekla je ona.\nNa osnovu predloženog koridora auto-puta Beograd-Zrenjanin-Novi Sad, predstavljenog danas u Vladi Republike Srbije, od petlje Borča do petlje Novi Sad - istok, gradiće se 12 petlji, mostovi preko Tamiša (dva mosta) i Tise i nadvožnjak preko železničke pruge kod Perleza. Iako na ovoj mapi nije naznačeno, svakako će auto-put morati da premosti i Begej, u zoni gradske teritorije Zrenjanina.


FZO Srpske: Finansijska stabilnost i veća prava za osiguranike - mojKontakt portal - Radio Televizija Kontakt\nFZO Srpske: Finansijska stabilnost i veća prava za osiguranike\nFond zdravstvenog osiguranja Republike Srpske je, uprkos pandemiji virusa korona, i lani obezbijedio finansijsku stabilnost zdravstvenog sistema, uz nastavak nadogradnje paketa prava obaveznog zdravstvenog osiguranja i pojednostavljivanja procedura.\nIz Fonda navode da je u prošloj godini uvedeno 25 novih zdravstvenih usluga, a u bolnicama i apotekama 17 novih lijekova.\n– Već skoro dvije godine finansiraju se zdravstvene usluge za sve građane /osigurane i neosigurane/, po čemu je Srpska jedinstvena u regionu i šire – navodi su u saopštenju o najznačajnijim aktivnostima FZO u prošloj godini.\nFond je, pored kohlearnih implantata, u prošloj godini počeo da finansira i procesor zvuka za korisnike sistema kohlearnog implantata, odnosno zamjenu postojećih procesora.\nOvo novo pravo FZO potpuno finansira za djecu do 15 godina. Roditelji djece od 15 do 18 godina učestvuju u troškovima zamjene ovih procesora iznosom od pet odsto, a lica starija od 18 godina u troškovima učestvuju iznosom od 10 odsto.\nU 2021. godini, ističu u FZO, počela je masovnija podjela elektronskih zdravstvenih kartica osiguranih lica, budući da je Integrisani zdravstveni informacioni sistem /IZIS/ primijenjen u svim javnim zdravstvenim ustanovama.\n– Do sada je uručeno oko 550.000 elektronskih kartica. Napominjemo da IZIS nisu samo elektronske kartice, već međusobno uvezivanje zdravstvenih ustanova – integrisanje podataka u jedan sistem, što podrazumijeva i razmjenu medicinskih podataka, što je i jedan od najvažnijih segmenata ovog projekta – napomenuli su u FZO.\nU prošloj godini pojednostavljene su procedure za oboljele od dijabetesa i žene u postupku vantjelesne oplodnje što, tvrde u FZO, pokazuje da kontinuirano analiziraju potrebe osiguranika u cilju efikasnije zdravstvene zaštite.\n– U 2021. godini Fond je uspio da izmiri sva dugovanja, odnosno akumulirani dug iz prethodnih godina prema privredi za refundaciju plata za vrijeme bolovanja radnika. Zapravo, Fond je racionalnom poslovnom politikom, uz opredjeljenje da se podrži i olakša rad realnog sektora koji redovno uplaćuje doprinose za zdravstveno osiguranje, uspio da izmiri sva ranija dugovanja koja su iznosila oko 16 miliona KM – napomenuli su u FZO.\nFond je, navode u ovoj instituciji, lani posebno radio na promovisanju prava iz zdravstvenog osiguranja i zaštitnika prava osiguranih lica.\n– Pripremljeni su i dokumenti o tome koje su sve zdravstvene usluge ugovorene sa privatnim bolnicama i zdravstvenim ustanovama iz oblasti konsultativno-specijalističke zdravstvene zaštite da bi osiguranici na jednom mjestu imali egzaktne podatke koje su usluge dostupne na uputnicu porodičnog doktora u privatnim ustanovama – ističu u Fondu.\nU saopštenju se zaključuje da je FZO i u ovu godinu ušao sa novim pravima – finansiranjem novih lijekova na recept kao i unapređenjem dostupnosti određenih lijekova što, kako ističu u Fondu, potvrđuje da im je u fokusu nadogradnja prava iz zdravstvenog osiguranja, uz maksimalnu kontrolu i upravljanje svim troškovima.\nU stečaju završilo 137 firmi: Najviše pokrenutih postupaka na području Banjaluke\nCvijanović: Sudbina BiH zavisi od bošnjačke politike


Od vladavine prava zavisi i privredni rast - EU Delegacija u Srbiji\nSrbija je prošle godine privukla 3,5 milijarde evra stranih direktnih investicija, a za devet meseci ove godine 2,4 milijarde, rečeno je na predstavljanju 17. izdanja Bele knjige Saveta stranih investitora.\nŠef Delegacije Evropske unije u Srbiji Sem Fabrici poručio je da želi sve da uveri da Srbija ima evropsku perspektivu i da se to nije promenilo.\n„To ostaje ključni prioritet i za Srbiju i za EU“, rekao je ambasador Fabrici. On je podsetio da je Srbija otvorila 17 i privremeno zatvorila dva poglavlja, napominjući da to ne treba gledati kao na trku od 100 metara, već na maraton.\n„Vladavina prava je prvi prioritet i od toga zavisi privredni rast“, rekao je šef Delegacije EU u Srbiji i dodao da je predstavljanje Bele knjige prilika da se „izmeri pritisak i temperatura poslovnog okruženja“.\n„Bela knjiga i njene preporuke su veoma slične kao i izveštaj Evropske komisije“, ocenio je on.\n„Srbija je prošle godine privukla 3,5 milijarde evra stranih direktnih investicija, a za devet meseci ove godine 2,4 milijarde. U osam meseci ove godine izvoz IT usluga je premašio izvoz usluga iz cele prošle godine, kao i izvoz poljoprivrednih proizvoda“, rekla je ona.\nMihajlova je rekla da je ove godine primenjeno 41 odsto preporuka i izdanja Bele knjige iz 2018. godine. Prema njenim rečima, tri su ključna očekivanja od Vlade Srbije – da ubrza pristupne pregovore sa EU, rad na fiskalnoj konsolidaciji i unapređenje primene zakona, posebno u oblasti poreza.